Bazkide egin zaitez – Real Club Tenis de San Sebastián\nAquí tenéis el horario de las diferentes actividades en vigor desde el 6 de septiembre al 20 de diciembre del 2021.\nBazkide bezala alta emateko eskaera\nIZEN EMATEKO MODUAK:\nBANAKAO IZEN EMATEA IZEN EMATE FAMILIARRA\nBanakao izen ematea:\nIzen emate familiarra:\nEz du NANik (Markatu lauki hau halakorik ez duten adingabeen kasuan)\nOrdainketa moduaUrterokoaSei hilabetez behinHiru hilabetez behin\nBankentxea- kontukorronteko zenbakia- sartu 20 zenbakiak IBAN GABE\nWellness Kuota (Zerbitzu guztiak)Fitnessa + IgerilekuaOinarrizko kuota - pista alokairua\nAltaren hasiera data: adierazi hasiera data.\nSozietatea erreserbatzeko eskubidea izan nahí duzu?\nSinatzen duenak Donostiako Tenis Elkarte Errealeko bazkide izan nahi du, eta sozietate hori arautzen duten estatutuak eta barne-araubideko erregelamendua adosteko konpromisoa harzten du. Baimena emanten zaio elkarteari, alta ematen den momentutik, bi alderdien arteko harremanaren ondorioz sortzen diren kuota guztiak adierazitako kontu-zenbakian biratzeko. 18 urtetik gorakoa izan behar da jarduerak egiteko. Fitness aretoan sartzeko 16 urtetik gorakoa izan behar da. Kuoten ordainketa, gutxienez, hiru hilean behi eta aldez aurretik egingo dira. Ez da itzulketarik egingo hiruhilerokoaren barruan baja hartuz gero.Final del formulario\nAurrekoguztiarekin, eskatzaileak prozesu hau amaitzean azaldutako baldintza guztiak onartzen ditu eta eskaera orria bidaltzen du. Kobrantza automatikoki egingo da urtarrilean, apirilean eta urrian hiruhilabeteko ordainketa modalitatearen kasuan; sei hileaqn behin urtarrilean eta uztailean egingo dira eta urteko ordainketa urtarrilean ordainduko da. Aurrekoen biutarteko hgilabeteetan egiten diren alten kasuan,kuopta hainbanatu egingo da eta ondoren zordudnduko da hilabete berean edo geroago, ordainketa naturaleko epera iritsi arte.\n18 urtetik beherako bazkideek ezin izango dute sozietatea erreserbatu.\nHala ere, 18 urtetik aurrera alta eman ahal izango zaie sozietatea erreserbatzeko eskubidearekin. Kasu horretan, sarrera kuota bat ordainduko dute, eta kuota hori alñdatu egingo da izen emateko unean adingabeak duen adinaren arabera.\nKUOTA OROKORRAK – BAZKIDEEN TARIFAK (Gutxienez 3 hilabeteko izan ematea) OINARRIKO KUOTAN SARTZEN DIREN ZERBITZUAK: sauna leghorra, erlaxatzeko gunea, lurrun-banua eta solárium naturalak. Tenis pista, padel pista eta solariunkabina erreserbatzerakoan, bazkide tarifa aplikatuko zaie.\nFamilia kouta: gurasoak eta 21 urtetik beherko seme-alabak.\nEstatutu sozialaren arabera, 3 hilabetetik gorako ordainketa zor duen bazkideak, bazkide izateari utziko dio.\nBaja hartzeko, aurrez aurre egin behar da elkarteko bulegoetan edo posta elektronikoz correo@rctss.com helbidean, hiruhilerokoaren amaiera data baino lehen. Liburuxka honetan jasotako baldintzak 2021/01/01ean indarrean zaudenak dira. RCTSSk bere gain hartzen du baldintzak edozein momentuan aldatzeko ahalmena. Elkartea itxita egongo da urtarrilaren 1ean urtarrilaren 20ean eta abenduaren 25ean. Alta egiteko beharrezko dokumentazioa: izen-emate fitxa betea eta ordainketa elbideratzea.\nDATUAK BABESTEKO LEGEA. Abenduaren 13ko 15/1999lege organikoan ezarritakoa betez,jakinarazi nahi dizugu fitxa agertzen diren datuak edo ematen dizkiguzun datu pertsonalak, Donostiako Tenis Elkarte Errealaren (RCTSS) fitxategi automatizatu batean sartuko direla, eta fitxategi hori erabiliko dela pruduktuak eta zerbiztuak kudeatzeko eta fakturatzeko.\nEran berean, berariaz onartzen du zure harremanetako datuak mugarik gabe gordetzea, baita aldi baterako edo behin betiko bazkide gisa bajan egonez gero ere,RCTSSko jarduera, ekitaldi eta sustapenekin lotutko informazioa bidaltzeko (posta arruntez edo emailez), zure datuak ezerezteko eskubideari kalterik egin gabe, eta horrek une oro erabili ahal izango du RCTSSren aurrean.Informazio hori jaso nahi ez baduzu, markatu hemen RCTSSk inoiz ez dizkiela utziko bazkideen datuak hirugarrengoei.Jakinarazten dizuegu datuetan sartzeko, datuak zuzentzeko, ezereztekoeta datuen aurka egiteko eskubideak erabil ditzakezuela helbide honetan: Eduardo Chillida pasealekua 9, 20008 Donostia.RCTSS ez da inola ere izango emandako datuen zilegitasunaren, egiazkotasunaren eta zehaztasunaren erantzule. Bere erantzunkizun esklusiboaren pean dago SZKEOri horien edozein aldaketa jakinareatea. Eremuren bat betetzen ez bada, RCTSSk kirol klubeko bazkide gisa alta hartzeko eskubidea izango du.Hirugarrenen datuak ematen badituzu, lehen azaldutakoaren berri eman beharko diezu, datu horiek eman aurretik.Izen emate horrek barne hartzen du Espaniako Kostituzioaren 18. artikulua (maiatzaren 5eko 1/1982 legea)barne hartzen duen erregulazioa, ohorerako, norberaren eta familiaren intimitaterako eta norberaren irudirako eskubideari buruzkoa. Hori dela eta, dokumentu hau sinatzeak legezko baimena ematen du irudiak argitaratzeko, eta irudi horietan, banaka eta taldeka, RCTSSren kirol eta jolas izaera erakusteko, bai eta, adingabeen arduradunak,gurasoak edo tutoreak izanez gero(21), haien erabilera ere.Aurrekoarekin adose z bazaude, markatu lauki hau.


Ikasketa plana | Medikuntza | Deusto\nPrincipios y habilidades básicas en Medicina\nMedicina basada en la evidencia y epidemiología\nMicrobiología y fisiopatología de la infección\nAnatomía y fisiología de los aparatos cardiovascular y respiratorio\nIkasketa-plan osoa ikusi\nPertsona ardatz duen medikuntzaren alde egiten dugu, horrek gaixoa tratatzea esan nahi du, ez gaixotasuna. Beharrezkoa da pazienteari entzutea eta kezkak adierazteko eta galderak egiteko aukera ematea.\nMedikuntzan, ezinbestekoa da humanismoa eta atzean uztea eredu paternalista. Pazienteari bere diagnostikoaren eta tratamenduaren berri emanda, bere autonomia eta erabakitzeko ahalmenari eutsita, medikuaren eta pazientearen arteko aliantza sortzen da, eta aliantza horrek pazientearen osasuna hobetzen du. «Niri buruzko erabakirik ez, neuk parte hartu barik», eskatzen da, gero eta gehiago. Aldaketa horrekin pazienteari erantzun integralagoa eman ahal zaio, eta Medikuntzako profesionalaren ezagutzari eta erantzukizun asistentzialari balioa gehitzen dio.\nAOI (Arazoetan Oinarritutako Ikaskuntza) metodologiarekin ikasiko duzu, Kanadako McMaster University berritzaileak duela urte batzuk hasi zuen bezala, haiek beti daude Medikuntzako rankingetako lehen postuetan, munduko medikuntza arloko hezkuntza erabat berrituz.\nEspainian, Gironako Unibertsitatea da aitzindarietako bat AOI metodologia erabiltzen, eta haiek Deustuko Unibertsitatea gidatu, aholkatu eta lagundu dute 2016tik. Elkarlanak aurrera jarraituko du datozen urteetan, bi erakundeek sinatutako hitzarmen bati esker.\nMedikuntza AOI metodologiarekin ikasteak esan nahi du zure ezagutza bizitza errealeko arazo eta kasuetan, testuinguru sistemikoan, oinarrituta eraikiko duzula. Funtsezkoa da, ezagutza eskuratzeaz gain, komunikazio trebetasunak eta taldean lan egitekoak garatzea. Gainera, AOIk analisi kritikoa, etengabeko ikaskuntza autonomoa eta ikerkuntzarako gaitasunaren garapena sustatzen ditu.\nDeustuko Unibertsitateak metodologia horretan trebatutako irakasleak ditu, zure ikaskuntza prozesua gidatzeko eta jarraipena egiteko.\nAtzerriko herrialde batean bizi eta trebatzea\nLaugarren mailan, baldintza akademikoak eta hizkuntza eskakizunak betetzen dituztenek seihileko akademiko bateko (bigarren seihilekoa) nazioarteko mugikortasuneko esperientzia izateko aukera dute. Medikuntzako gradurako aurreikusitako mugikortasun egonaldiak, programaren barrukoak, titulazioaren profila indartzeko sortu dira. Hori dela eta, hauek dira helburu nagusiak:\nTituludunak garapen profesionalaren ikuspegi zabalagoa hartzea, bai alderdi akademikoan bai praktikan.\nNazioarteko trukearen bidez, Medikuntzako graduatu izango denaren lanerako funtsezkoak diren gaitasunak garatzen laguntzea (talde lana, aniztasunari arreta ematea, bakearen, justizia sozialaren eta elkartasunaren balioak garatzea, besteak beste).\nKulturarteko tratamenduko esperientzia esanguratsuak lortzea, profesionalaren zereginarekin bat datozenak.\nAtzerriko hizkuntza hobetzearekin zerikusia duten gaitasunak modu intentsiboan garatzea.\nHitzarmenak beste unibertsitate batzuekin\nDeustuko Unibertsitateak indarrean ditu hamaika hitzarmen, ikasketa planetan Medikuntzako Gradua duten nazioarteko unibertsitateekin. Unibertsitate horiek guztiek munduko 1.000 posturik onenen artean daude THE edo QSEn kalitate rankingen arabera, beraz, ezin da zalantzan jarri haien bikaintasuna.\nHorrez gain, Deustuko Unibertsitateak Erasmus ez diren aldebiko hitzarmenak ditu munduko 53 unibertsitaterekin (medikuntzako titulazioa dutenak), Erasmus ez diren alde biko 71 hitzarmen espezifiko medikuntza-ikasketak dituzten unibertsitateekin, Erasmus+ hitzarmenak medikuntza-ahalmena duten 101 unibertsitaterekin, besteak beste, eta horrek adierazten du zer gaitasun duen gradu horri buruzko berariazko akordioak sortzeko.\nEra berean, Deustuko Unibertsitateak jesuiten unibertsitateen sare propioa du, bost kontinenteetan zehar, osasun arloko graduak dituztenak, hala nola Medikuntza eta Biomedikuntza.\nInformazio gehiago mugikortasun eta helmugei buruz\nKontaktuen sare zabala\nJesuiten 15 unibertsitatek25 ematen dute Medikuntza, eta beste 25ek osasun-zientzien arloko tituluak ere eskaintzen dituzte.\nDeustu harremanetan hasi da garapen bidean dauden herrialdeetako erakunde, unibertsitate eta osasun zentroekin.\n6. mailan, praktika klinikoari lotutako Gradu Amaierako Lana (18 ECTS) egingo duzu. Ikasketen seigarren urteko proiektu nagusia da. Matrikulatu ahal izateko, titulazioaren oinarrizko eta nahitaezko irakasgai guztiak gaindituta edo, gutxienez, matrikulatuta eduki beharko dituzu.\nIkerlan enpirikoko lana da, modu profesional eta arduratsuan garatu behar da, irakasle batek gainbegiratuta, eta publikoki defendatuko da epaimahai baten aurrean.\nDeustuko egutegi akademiko ofiziala\nMedikuntzako egutegia - 1. mailaº\nMedikuntzako egutegia - 2. mailaº\nBehin behineko ordutegiak, aldaketak izan ditzakete\nIkusi ordutegia - 1. mailaº\nIkusi ordutegia - 2. mailaº


“Bizitzaren doinuak” diskoa kalean – Independentea\n2021ko abenduak 8\nNikole Galardi Zapirain\nMedikuntza tradizionala. Podologoa. Kantautorea. Oiartzun\nKulturaren arloan, musikari askok sentitu dugu egoera horri guztiari letrak, harmonia, jartzeko beharra, gure sormenarekin lagunduz. Kalera atera gara, kantuan parte hartu dugu… eta, horrela, Bizitzaren lehen diskoa sortzeko proposamena plazaratu zen, orain esku artean duguna.\nBizitza Plataformaren helburuak lortzeko: osasun-diktaduraren aurka eta gure eskubide eta askatasunaren alde altxatzea\nJende askoren laguntzari eta egindako crowfounding-ari esker, labetik atera berria, joan den azaroaren 27an aurkeztu genuen Bizitza Records-en lehen diskoa, “BIZITZAREN DOINUAK”, Bilbon, Areatzan eskainitako kontzertuan.\nDisko honen bidez, ekarpen txiki bat egin nahi izan dugu diskoan parte hartu dugunok (musikariok, abeslariok, ekoizleek eta diseinatzaileek) Bizitza Plataformaren helburuak lortzeko: osasun-diktaduraren aurka eta gure eskubide eta askatasunaren alde altxatzea.\nAniguitarren ahotsean entzun dugu La mascarilla rokanrola, Aiz eta Javier Goñi ere kantuan ikusi ditugu, gure kantautore nekaezinenarekin batera: Rasta sin Pasta, aurrez beste mobilizazio batzuetan ere entzun ditugun bezala. Txalaletaminak txalaparta elektronikoen soinua zabaldu du: esklabu alaiak ote gara? Nik neuk ere parte hartu dut disko honetan, eta honela diot kantetako batean: “elkar ukitu gabe, gizakiak zertarako gaude? Heriotzaren beldurraren menpe suntsitu nahi gaituzte”.\nDiskoan Mikel Altzuart eta Xabier Silveira bertsolariek ere parte hartu dute, eta, Iban Nikolai edo Txala-os bezalako artisten kantuak entzun nahi dituenari, diskoa eskuratzeko gonbitea luzatzen diogu, oso-osorik gozatzeko! Beldurragatik parte hartu ez duten artistei ere, eskua luzatzen diegu hurrengo diskoan parte har dezaten. Zuen zain gaude!\nDiskoa eskuratzeko, hona idatz dezakezue: [email protected]\nInformazio gehiago hemen: https://t.me/BIZITZA_RECORDS_FAN_KLUBA\nJarraian iaz Oiatzun Irratian grabatutako irrati saioa, Joxe Leonekin, «Bizitzaren Oinarria» single-a aurkezten.\nNikole eta Joxe Leon BIZITZAREN OINARRIA SINGLEA 2020-11-05 / Oiartzun Irratia\n2 erantzun ““Bizitzaren doinuak” diskoa kalean” bidalketan\n2021ko abenduak 8, 10:00\nze euskal kultura\ngurtzen ari al dira\nez al du altura\nBIZITZAk izan behar du\n2021ko abenduak 8, 21:34\nAskok Bizitzaren Doinuak diskoa Areatzan erosi genduan. Nonork oindino disko osoa entzun ez badau musikaz eta bertsoez gozatu dagian.\nLastimea ez zenduela Elkarbizitza diskoa Bilbora ekarri. Orain zuen diskoa zelan eskuratu daiteke, posta elektronikoren baten bitartez edo…


Gurutze Gorriak ohartarazi du Mongoliako gosetea, ganaduaren heriotzagatik | Consumer\nGurutze Gorriak ohartarazi du Mongoliako gosetea, ganaduaren heriotzagatik\nGurutze Gorriaren Nazioarteko Federazioak (FECR) 2,7 milioi dolar biltzeko deia egin du, Mongoliako hogeita bat probintzietako 665.000 pertsona baino gehiagoren gosetea arintzeko; izan ere, milioika abelburu hil dira, negu honetan, artzainen eta haien familien mende.\nUdako lehorteen ondoren gertatzen den dzud fenomenoa da, neguko neguaren espezifikoa. “Animaliek, larre-eskasiak ahulduta, ezin dute elur-geruza txikiaren azpian dagoen belar txikira sartu”, adierazi du Federazioak komunikatu batean.\nAurreko urteetako hiru “dzu”-ek dagoeneko sei milioi abelburu baino gehiago jaso dituzte, eta horrek milaka familia bizirik irauteko inolako biderik gabe utzi ditu, eta urte pasa arte 24.000 animalia hil dira.\nEskatutako diruarekin, Mongoliako Gurutze Gorriak neguan eta udaberrian fenomeno horrek kaltetutakoei ahalik eta kalte gehien egin ahal izango die.\nGKEak Asiako familiei elikagai osagarriak ematea aurreikusten du, baita haurrentzako arropa eta helduentzako botak ere. Arropa adin txikikoen artean banatzeko helburua eskola-uztearen tasen igoera larria konpontzea da, gurasoek ezin baitute behar bezala hornitu seme-alabak.\nGanadua galtzea eta bizimodu tradizionala direla eta, dozenaka mila mongolek hiriguneetara emigratu dute, non gizarte-laguntzako egiturak ez baitira existitzen, ez baitira existitzen, eta langabezia oso altua da -% 50 inguru -, eta horrek pobrezia zabaltzen laguntzen du.\nalerta hambruna-eu Mongolia-eu


erabili.eus/ IKTetako erreminta berritzaileenak euskaraz\nHemen zaude: Sarrera » Sare-aldizkariak » Berri berriak » IKTetako erreminta berritzaileenak euskaraz\n2011-06-15 / 09:40 / Eusko Jaurlaritza - Kultura Saila INFORMATIKA\nBerrikuntza euskaraz ekitaldiaren bidez (2011-6-13), Microsoftek Eusko Jaurlaritzaren laguntzarekin, puntako teknologia euskaraz hedatzeko eta erabiltzeko konpromisoa hartu du, IKTetako erreminta berritzaileenak euskaraz aurkeztuz. Honela, euskal hiztun eta erabiltzaile orok produkziorako erabiltzen diren puntako erremintak euskaraz erabili ahal izango ditu, hala nola Microsoft Office 2010, Microsoft SharePoint 2010, Microsoft Dynamics CRM 2011 eta CRM Online. Aipaturiko produktu horiek doan deskargatu daitezke modu seguru eta erraz batean, bi esteka hauetako batean sartuta: www.microsoft.es/eus edota www.euskara.euskadi.net/euskara_soft. Aurkezpen ekitaldi honen bidez, Eusko Jaurlaritzak eta Microsoftek hamar urtez izan duten lankidetza ere ospatu nahi izan dute.\nDonostiako San Telmo Museoa izan zen Berrikuntza Euskaraz aurkezpen ekitaldi honen eszenatoki. Ekitaldian, puntako IKTak euskaraz aurkezteaz gain, Microsoft eta Eusko Jaularitzaren hamar urtekoko lankidetza ere ospatu zuten. Ekitaldian egon ziren euskal gizarteko hainbat pertsona ezagun, politikariak, enpresariak, akademikoak, instituzioetako ordezkariak eta artistak. Ekitaldian zehar hainbat emanaldi ezberdin ere eskaini zituen Acroindar Dantza Akrobatikoak.\nMontserrat Pardo, Microsoft Ibérica-ko Erakunde Harremanetarako kudeatzaileak, azpimarratu zuen ezinbestekoa dela aurreratzen joateko konpainiaren puntako softwareak euskaraz izatea. "Microsoft Office 2010, Microsoft SharePoint 2010, Microsoft Dynamics CRM 2011 eta CRM Online, produkziorako erabiltzen diren puntako erremintak dira. Enpresa guneetan zein erabiliko duten langileei teknologia modu eraginkor batean erabiltzen lagunduko dieten erremintak dira. Horregatik, gaurtik aurrera euskaraz izateak, euskal erabiltzaileek ere horrelako produktuen beharra dutela erakusten digu".\nMicrosoftek inbertsio handia egin du Eusko Jaularitzaren erabateko babesarekin, bere azken softwareak euskaraz egokitzeko. Horregatik, Lurdes Auzmendi Eusko Jaurlaritzako Hizkuntza Politikarako sailburuordeak garrantzizkotzat jo zuen Microsoftek bere azken erreminta berritzaileenak euskaraz itzultzeko egin duen apustua. Ondoren, bere departamentuaren aurtengo lana zein den azaldu zuen: "Urte honetan martxan jarriko diren proiektu aipagarrienak hauek dirak: Wikipedia entziklopedia digitalerako 10.000 eduki sortuko dira euskaraz, itzulpen automatikoa martxan jarriko da eta Itzulpen Memoriaren Banku Publikoa sortu da. Banku honekin, Informazioaren eta Komunikazioaren Teknologiako baliabide anitz gizartearen esku geratuko dira".\nEduardo Zubiaurre ADEGIko presidenteak ere ekitaldian parte hartu zuen eta ondorengoa esan zuen: "Enpresetako normalizazio linguistikoan lan egin behar da egunero, egon daitezkeen zailtasunak ezkutatu gabe. Horregatik, gaur hemen aurkezten diren erremintak euskaraz izateak gauzak errazten ditu, enpresak edota langileak berak, aske aukeratu dezan ea zein hizkuntzatan egin nahi duen lan".\nBlanca Urgell Eusko Jaurlaritzako Kultura sailburua izan zen ekitaldia itxi zuena eta, bere esanetan, "honelako ekitaldien bidez, gizarteari erakusten diogu badaudela erremintak modu profesional eta ludiko batean euskaraz lan egiteko. Gaur aurkezten ditugun produktu hauekin, enpresek dituzten beharrei erantzuten diegu, hizkuntza aniztasunaren aurrean enpresek baliabide eleanitzak izan ditzaten".\nMicrosoften produkzioko erreminta liderrak\nMicrosoftek hiru erreminta horien aurkezpenarekin, enpresen lehiakortasuna, eraginkortasuna eta kudeaketa hobetzeko IKTak aurkezten ditu: Office 2010, SharePoint 2010 eta Dynamics CRM. Merkatuko erreminta erabiliena eta lehiakorra den Microsoft Office 2010. Microsoft SharePoint 2010 plataforma enpresarialaren bidez entitateek euren produktibitatea igo dezakete, IKTen kudeaketa hobetuz eta gastuak jaitsiz. SharePoint 2010, berriz, interfaze familiarra da eta hainbat baliabide eskaintzen ditu, enpresaren errentagarritasunean hobekuntzak bermatuz. Azkenik, Microsoft Dynamics CRM 2011 eta Microsoft Dynamics CRM Online-en bidez, enpresen teknologia kudeaketa hobetu nahi da, baliabideek eskaintzen duten funtzionalitatearen bidez errentagarritasuna irabaziz.\nMicrosoftek eleaniztasunarekin duen konpromisoa\nMicrosoftek eleaniztasunaren aldeko apustua egin du puntako teknologia berrienak euskaraz erabili ahal izateko.\nHorretarako, euskal erabiltzaileentzat euskarazko produktuak jarri ditu eskura Windowsen sorkuntzatik. 1996an Windows 95aren euskarazko bertsioa egin zuten eta ordutik egundaino, konpainiak bere produktu erabilienen euskarazko bertsioak egin ditu, besteak beste: Word 6, Windows 98, Office 2000, Windows XP, Office 2003, Windows Vista, Office 2007, Windows 7 edo Cloud Computing Windows Live.


2019ko ekainaren 18a, asteartea | Ordua Euskal Herrian 09:08:20\nEuskal Autonomia Erkidegoko ikasleen %75 inguruk euskaraz egiten du unibertsitaterako sarbide proba. Euskal Herriko Unibertsitateko Komunikazio eta Gizarte Zientzietako Fakultatean, bestalde, euskarazko matrikulazioak ez dira %37ra heltzen. Zergatik? Zein faktorek eragiten dute horretan? Zein ondorio ditu?\nProportzioak ez datoz bat; unibertsitate arteko ikasketak euskaraz egin eta gero askok unibertsitatean gaztelaniazko adarrean aritzea erabakitzen dute, tartean Gizarte eta Komunikazio Zientzien Fakultatean. Argazkia: Luis Jauregialtzo / Argazki Press\n2015ean inkesta bat egin zuen Gizarte eta Komunikazio Zientzietako Fakultateko Euskara Batzordeak. Ikasleei planteatutako galderen bitartez, matrikulazio joeren zergatiaren ideia orokor bat atera zuen, eta hurrengo ikasturtean kanpaina bat jarri zuen martxan. Esku-orriak banatu zituzten matrikula egiten zeuden ikasleen artean, euskararen inguruko “aurreiritziak” deuseztatzeko: “Gaztelaniazko eskoletan kalitatea hobea da”, “lan irteerak zabalagoak dira gaztelaniaz ikasiz gero”, “euskarazko taldeak itxiagoak dira”, eta abar.\nKanpainak eragina izan zuen, bereziki Ikus-Entzunezko Graduan. Izan ere, %50etik gorakoa izan zen euskarazko matrikulazioa. Hurrengo ikasturtean, bestalde, berriro egin zuen behera.\nJaione Aiestaran kazetariak aztertu duenez, “hiztunaren hizkuntza gaitasuna oso kontzeptu dinamikoa da, etengabe eraldatzen, mugatzen eta osatzen dena”. Hortaz, hainbat faktore dira hizkuntzaren erabileran eragiten dutenak. Komunikazio eta Gizarte Zientzietako ikasleen matrikulazio joeren analisia egin du Aiestaranek. Euskarazko matrikulazioek izan duten bilakaerari arrazoiak eta zergatiak bilatzeko teknika kuantitatibo eta kualitatiboak erabili ditu, baita azken urteetako diagnosia planteatzeko ere.\nAsko dira goi-mailako ikasketak gaztelaniaz ikasteko egon daitezkeen arrazoi edo zergatiak. Lehenik eta behin, gaztelaniaren presioa. Aiestaranek aztertutakoaren arabera, presioa handia da, bai euskararentzat mesedegarriak diren testuinguruetan, baita oztopatzaileak direnetan ere. Izan ere, Jone Hernandez EHUko irakasleak dioenez, euskara ikasteko eskubidea ezagutu dute egungo gazteek, eta hori asimilatzen dihardute oraindik ere, euren familiekin eta gizartearekin batera: “Nola txertatu gazte horiek ezagutzen dituzten testuingurua eta erreferenteak euren familiek eskaintzen dieten testuinguru eta erreferenteekin?”.\nHorrez gain, ohiturak aipatu ditu Aiestaranek. Azaldu duenez, pertsonen hizkuntza-ohiturak lotura zuzena du testuinguruarekin, euskara-eskola irudiarekin eta kontzientzia faltarekin. Horrekin zerikusia du baita ere euskararen aldaeren prestigioak eta legitimitateak. Izan ere, “hizkuntza gutxituetako hiztun berriek segurtasun falta, konfiantza falta eta benetako hiztunak ez direlako sentipena izan ohi dute, eta norbere burua euskaldun berri moduan ikusteak izan dezake ondoriorik”.\nGazteek euskarari atxikitzen dizkioten balioak, kontzientzia eta konpromisoa ere kontuan hartu ditu Aiestaranek: “Euskara ikasteak ez dakar halabeharrez hizkuntzarekiko identifikazioa ezta konpromisoa ere”. Identitatearekin nahasita egon ohi da faktore integratzailea; batzuetan oso erreala da, baina ia denean gaztelaniaz bizi diren askorentzat euskara ez da integratzeko hizkuntza. Horren harira, nerabezaroan identitatearen berregituraketa gertatzen dela azaldu du. Norberaren hainbat alderdi elkarrekin integratzen dira garai horretan, eta erreferentzia-ereduen krisia irekiko da.\nAmaitzeko, lan espektatibak eta hizkuntzak lan merkatuan duen balioa oso garrantzitsutzat jo du Aiestaranek. Azaldu duenez, EAEn oso hedatua dago etorkizunean lana egiteko euskara beharrezkoa izatearen ideia (%77) eta Nafarroan ere pisu nahikoa dauka (%46); Ipar Euskal Herrian, bestalde, datu horietatik urrun daude (%22).\nEuskaraz eta gaztelaniaz, bietara ikastea hobesten dute ikasleek\nKomunikazio eta Gizarte Zientzietako ikasleen matrikulazio joeren analisia egiteko, EHUko sarbide berriko euskarazko matrikulazioak ikertu ditu kazetariak, 2003-2004 eta 2016-2017 ikasturteen arteko epean. Horrez gain, sei elkarrizketa egin ditu EHUko Fakultatean eskaintzen diren komunikazio-arloko hiru graduetako lehen mailako ikasleekin, eta guztiek dute euskara maila altua.\nAzaldu duenez, 2003-2004 ikasturtetik hona, etengabe hazi dira sarbide berriko euskarazko matrikulazioak EHUn. Hamalau urtean, 13,18 puntu igo dira matrikulaziook, %37,82tik %51ra. Gizarte eta Komunikazio Zientzien Fakultateari dagokionez, Ikus-entzunezko Komunikazioan eman dira gorabehera gehien. 2007-2008 ikasturtean Ikus-entzunezko Komunikazioko ikasleen %55,8k eman zuen izena euskarazko taldeetan. Hurrengo hamarkadan, euskarazko matrikulazioak %40 inguruan ibili ziren, eta 2015-2016 ikasturtean %32 izan zen.\nHarreman Publikoak, Publizitatea eta Kazetaritzako graduek ere antzeko eboluzioa izan dutela esan du Aiestaranek. Publizitatea eta Harreman Publikoetan, euskarazko matrikulazioak ez dira inoiz %50era heldu.\nMatrikulazio joerak eta egindako inkestak kontuan hartuta, hainbat ondorio azaldu ditu kazetariak. Lehenik eta behin, aipatu du hainbat ikaslek eskola-hizkuntza gisa ikusten dutela euskara, hezkuntza formaleko tresna: “Titulu bat izatera mugatzen dute euskara gaitasuna, euskara ez da hausnarketarako tresna, ezta eztabaidarako tresna ere”. Bere iritziz, ikasleek askatasunarekin lotzen dute unibertsitatea, beraiek erabaki dutena ikasteko aukera dutelako: “Identitate-bilaketaren azken fasean dagoen 18 urteko gazte batentzat, ordura arteko ohitura, tradizio edo inposaketekin apurtzeko modu bat izan daiteke erabaki hori”. Baina era berean, familiakideek egindako prozesua erreproduzitzen dute beste askok.\nAiestaranek ikertutakoaren arabera, ikasleek argi dute euskarak garrantzia izan dezakeela lan-munduari begira. Euskal Herrian lan egin nahi dutenek derrigorrezko ikusten dute euskararen ezagutza izatea, gainerako hainbat hizkuntzarekin batera: frantsesa, ingelesa eta abar. Ikasle horientzat euskara “balio erantsi bat” baino ez dela azaldu du kazetariak.\nEuskal Herritik kanpo lan egin nahi dutenentzat, aldiz, “ateak ixteko modu bat” da euskaraz ikastea: “Euskarak izan dezakeen baliogarritasuna erabat desagertzen da gure mugetatik kanpo”. Izan ere, zenbaitentzat euskara hizkuntza “inposatua” izan da, leku mugatua izan baitu beraien bizitzetan: eskolako gela, eremu arautua eta derrigorrezkoa.\nBeste hainbaten ustez, ordea, bi hizkuntzatan ikasteko aukera eman beharko luke unibertsitateak. Izan ere, inkesta egindako ikasle guztiak bat datoz aitortzean unibertsitateko hizkuntza ereduak trinkoegiak direla, aukeratu behar izateak alboratzea esan nahi duelako ezinbestean. Proposatzen duten eredu eleanitzean, ikasle bakoitzak aukeratuko luke zein hizkuntzatan ikasi nahi duen ikasgai bakoitza. Zentzu horretan, ereduen arteko muga “trinkoa” euskarazko matrikulazioen kalterako izan daitekeela azaldu du Aiestaranek.\nKanal hauetan artxibatua: Euskara | EHU


Izenburua: Er: IRUDI KALITATE HANDIKO PELIKULEN PROIEKTUA\nEgilea: iragoiko Noiz: 2020ko Abenduaren 26a, 11:00:11\nEgilea: Josu Etx Noiz: 2020ko Abenduaren 26a, 11:41:43\nEgilea: iragoiko Noiz: 2020ko Abenduaren 26a, 13:18:01\nEgilea: Josu Etx Noiz: 2020ko Abenduaren 26a, 14:01:31\nEgilea: Aju Noiz: 2020ko Abenduaren 26a, 15:53:02\nEgilea: iragoiko Noiz: 2020ko Abenduaren 26a, 23:23:56\nEgilea: iragoiko Noiz: 2020ko Abenduaren 26a, 23:27:59\nAipamenaren egilea: Josu Etx Noiz: 2020ko Abenduaren 26a, 14:01:31\nMuntaiaz hitz egiterakoan, filma eta marrazki filmetaz ari naiz. Erdarazko edizioak euskaratuz.\nDragoi bolaren kasuan, dagoeneko edizio ofizialak euskaraz daude eta hoiek dauzkat formatu originalean interesik balego (hemen igotakoak ripeatuak daude).\nEgilea: Aju Noiz: 2020ko Abenduaren 27a, 11:36:59\nBai, bai, badakit zein edizio den, Selectak a bombo y platillo promozionatu zuena munduko benetako lehen HDak zirela esanez (eta hainbat sobrada gehiago). Gero errealitatean upscale filtratu batzuk dira.\nHori baino edizio hobea da hau: https://anidex.info/group/400 (euskarazko bikoizketa ere badakar) Hemen kaptura batzuk, ikusi nahi baduzue: https://twitter.com/dbaiproject\nTipo bat DVD japoniarrak hobetzen ari da sare neuronalak erabiliz. Selecta Visionen bideoak baino hobeak dira, baina mugimendu asko dagoenean flojeatzen hasten dira filtrazio gogorragatik.\nEsandakoa... Bluray japoniar definitiboak atera arte, nik behintzat aparkatuta izango dut proiektua, 508 atal montatzea hilabeteetako lana baita, gero gainera lan definitiboa ez izateko...


Hegaldiak Malaga - Karpatos | Vueling\nHegaldiak Karpatos -tik\nMendiak, hondartza miragarriak eta tokiko gastronomia gozoa uztartzen dituen uharte greziar bat.\nKarpatos uhartea Grezian dago, Egeo Itsasoaren hego-ekialdean. Oso toki berezia, hondartza miragarrietan atseden hartzeko, ikuspegi zoragarriez gozatzeko eta toki bitxiak bisitatzeko.\nEz itzazu Spoa eta Olimpo herriak galdu. Une batez postal bizidun batean zaudela irudituko zaizu: inguruak, etxeek, kaleek eta jendearen adeitasunak harritu egingo zaituzte. Eta hondartza bakartiak atsegin badituzu, hondar zurikoak eta ur gardenekoak, gertura zaitez Mesojori, Tristomo edo Saria Uharte txikira.\nNola ez, Mediterraneo itsasoan murgildu eta gero, ezer ez indarberritzea baino hoberik, bertako gastronomia gozoa dastatuz, arrainak eta itsaskiak oinarri eta Baklava bezalako postre goxoekin, sekula ahaztuko ez duzun almendra eta eztizko pastelekin.


Tknika - oarsoenergia\nEGUN MARTXAN DAUDEN ENERGIA SEKTOREKO PROIEKTUAK\nProiektu honetan, birgaitze energetikoko plan bat egin eta aplikatu nahi da Tknikan, energia aurrezpen nabarmen eta frogagarriak eta beste ikastetxe batzuetara eraman daitezkeen irtenbideak eta tresnak sortzea ahalbidetzen duena. Horretarako, honako lan arlo hauek identifikatu dira:\nMonitorizazioa: Smart meteringa, energia-kudeaketako softwarea, datu-analisia, hobekuntza-analisia, kontsumoaren optimizazioa, etab.\nEraikina diseinatzeko eta ezaugarritzeko tresnak:\nDiseinu eta analisi-tresnak: Simulazio dinamikoko softwarea (Energy plus+Openstudio+Sketcup).\nLanda-neurketak: Transmitantzia-neurketa, infiltrazioei eta hermetikotasunari buruzko testa, termografiak, konforta, aire-kalitatea, etab.\nZiurtapen energetikorako tresnak\nInguratzailea birgaitzea (SATE, etab.)\nEskaera murrizteko sistema pasiboak.\nEskaera izugarri murrizteko sistemak (eraikin pasiboak, Standard Enerphit).\nMaterial isolatzaileak: Material berriak. Instalatzeko edo aplikatzeko metodoak.\nInstalazioen domotizazioa: Instalazioen automatizazio eta kontrolerako erraz aplikatzen diren eta kostu txikia duten sistemak (low cost electronic systems) garatzea. Smartphoneen bidezko kontrola.\nTeknologia eta sistema efizienteagoen aplikazioa: LED argiteria, berokuntza-sistemak efizienteagoak (instalazioaren sektorizazioa, tenperatura baxuko diseinua, emari aldakorra, etab.)\nErabiltzaileen kontzientziazioa: Ohitura-aldaketak bultzatuko dituzten informazio eta kontzientziazio-pantailak garatzea. Blog-garapena.\nEnergia berriztagarrien integrazioa:\nAutokontsumorako eta sorkuntza banaturako sistemak.\nEnergia berriak erabiltzea. CO2ren emisioan analisia.\nMaterialen eta prozesuen iraunkortasuna: Karbono-aztarnaren analisia.\nParte hartzen duten enpresak: IDDEI, Daia Solutions, Giroa, LCCE (ENEDI taldea), Kursaal rehabilitaciones.\nZentro laguntzaileak: Proiektu honetan, eraikuntzaren sektoreko zenbait zentrok ematen dute laguntza: Gasteizko eraikuntza-zentroak eta Donostiako eraikuntza-zentroak.


Politika - hamaika telebista - Page #10\nAmma Oblatas zahar etxean, zaintza ez dela negozioa aldarrikatu dute Iruñerriko mugimendu feministako kideek, eta lan baldintza duinak eskatu dituzte langileentzat.\nHautsak harrotu ditu ‘Non dago Mikel?’ film dokumentalak; hainbat hamarkadatan zehar Espainiako Estatuan torturaren praktika sistematikoa izan dela eztabaidagai nagusia izan da azken astean zehar.\n45 urte betetzen dira gaur Martxoaren 3ko sarraskiaz geroztik. Oraindik ere egia, justizia eta erreparazio eske jarraitzen dute biktimek eta haien gertukoek. Gaur hainbat lore eskaintza, omenaldiak eta manifestazioa egin dira biktimak oroitu eta gertatutakoa salatzeko.\nNafarroako Gobernuak 1936ko kolpe militarraren ondoren erbesteratutako 1.000 pertsona nafar baino gehiagoren errolda eta Pirinioetan jarduten zuten gorputz militarren dokumentu-funtsen azterketa aurkeztu du. Erbesteratutakoen zerrenda ikusgai dago Nafarroako Bake eta Elkarbizitzarako institutuaren webgunean.\nBesteak beste, Ehun mugimenduak "baliabide publikoak esku pribatuetara pasatzea" kritikatu du.\n"45 urteren ondoren, ez dugu justiziarik lortu", hori esan dute Martxoak 3 elkarteko kideek eskaini dute prentsaurrekoan. Horrez gain, hilketa horien erantzuleak ezin direla epaitu kritikatu dute.\nKartzeletan komunikazio eta lekualdatze oro baliogabetu izana salatu dute Sarek eta Etxerat-ek\nEspainiako beste 16 erakunderekin batera Sarek eta Etxerat-ek salatu dute Espainiako espetxeek ia hilabete daramatela blindatuta eta komunikazio eta lekualdatze guztiak bertan behera utzi dituztela. Horrek presoen eta haien ingurukoen eskubideen aurkako benetako erasoa suposatzen duela adierazi dute. Presoen eskubideak orain dela urtebete alarma egoera ezarri zenetik urratzen direla gaineratu dute. Harrezkero, itxiera perimetralak egon dira, bertan behera utzi dituzte familiako komunikazioak eta bisitak mintzalekuan egin behar izan dituzte.\n"Nik uste galdeketan geratu zaiela"\n"Zuk uste Intxaurrondon hil zaiela?" galdetzen dio Luis Alberto Perote CESIDeko koronel ohiak Pedro Gómez Nieto Guardia Zibilari. "Bai, nik uste galdeketan..." erantzuten dio Guardia Zibilak. Mikel Zabalzari buruz ari dira biak, eta Intxaurrondoko kuartelean torturatua izaten ari zen bitartean hil zela onartzen du Gómez Nieto Guardia Zibilak. Bihar aurkeztekoa den "Non dago Mikel" dokumentalerako ikerketa lanetan ari zirela lortutako grabaketa da gaur publiko egin dena.\nPablo Haselekiko elkartasuna adierazteko, manifestazioa deitu dute gaur arratsaldean Iruñean. Protesta Gaztelu plazan zenean, istiluak piztu dira Sarasate pasealeku inguruan eta hortik alde zaharrean eta auzoetan barna hedatu dira.\nEskuin muturrekoek migratzaileen aurkako protesta egin dute Urruñan eta istiluak izan dira\nIntsumisioaren artxiboarekin, "memoriaren eraikuntzan eredu" izan nahi du Nafarroak\nLarunbatean 40 urte bete ziren Joxe Arregi torturatu eta hil zutenetik\nIruñeko U12ko ekimenagatik auzipetutako gazteek aste honetan deklaratu dute\nGaur amaitu da U12ko ekintzaren aurkako auziaren deklarazio fasea\nU12ko ekintzarengatik epaitutakoek bihar izango dute azkeneko deklarazio eguna


Indarkeria matxista guztion ardura dela gogoraraziko dute datozen egunetan - Zumaia - Baleike.eus\nIndarkeria matxista guztion ardura dela gogoraraziko dute datozen egunetan\nMaria Maya Manterola 2020-11-18 13:30\nUdaleko eta elkarte feministetako ordezkariek agerraldia egin dute, egitaraua aurkezteko. (Maria Maya Manterola)\nAzaroaren 25ean egingo den elkarretaratzean parte hartzera deitu dituzte zumaiarrak. Indarkeria Matxistaren Aurkako Egunaren harira, mobilizazioak, hitzaldiak eta tailerrak izango dira aurten ere, 'Zure egia, guztion ardura' lelo hartuta. Udalak eta herriko elkarte feministek elkarlanean antolatu dute egitaraua.\nHeltzear da azaroaren 25a, Indarkeria Matxistaren Aurkako Eguna. Emakumeenganako indarkeria salatzeko egunaren bezperatan, agerraldia egin dute Zumaiako Udaleko eta herriko elkarte feministetako ordezkariek, elkarlanean antolatutako egitaraua aurkezteko. Aurtengoan, indarkeria matxista "guztion ardura" dela aldarrikatzeko programazio zabala antolatu dute.\n"Lehentasunezko konpromiso politikoa" da indarkeria matxistaren adierazpen guztien kontrako lana, Maider Alberdi Berdintasun eta Parte Hartze zinegotziaren esanetan. Udalaren izenean "indarkeria matxistatik libre egongo den gizartea eraikitzeko" konpromisoan eta betebeharrean berretsi da Alberdi. Indarkeria matxistaren "egiturazko izaera" mahai gaineratu du zinegotziak: "Indarkeria matxista ez da kasualitate hutsa, emakumeak indarkeriaz tratatzen dituen sitema baten ondorio dira, sistema patriarkalaren ondorio".\nCOVID-19a dela eta gaur egun bizi dugun errealitatean egoera zaurgarrian dauden pertsonak bereziki kaltetuak direla uste du Alberdik. Horregatik, koronabirusak eragindako krisialdiak indarkeria matxista jasaten duten emakumeei, beren seme-alabei edota sexu-genero sistemaren disidenteei nola eragiten dien aztertzea lehentasunezkotzat jo du. Indarkeriaren aurkako estrategiak garatzeko, zein indarkeria berri sortu diren edota zein eredu aldatu diren ezagutzea ezinbestekoa da, haren hitzetan.\n"Emakumeen ahalduntzeaz gain, ezinbestekoa da gizonek bere gain duten ardura hartzea, pribilegioen inguruan hausnartu eta zalantzan jarriz"\nEra berean, indarkeria matxistari aurre egitea guztion betebeharra dela esan du, eta herritarren, eragileen eta instituzioen "jarrera aktiboa" eskatu du horretarako. Bi zentzutan egin behar da lan horretarako, zinegotziaren arabera: "Alde batetik, emakumeak ahalduntzeko espazioak sortu behar ditugu eta emakumeak subjektu aktibo gisa hartuko dituzten esku hartzeak bultzatu behar ditugu, berbiktimizazioa saihestuz; hala ere, emakumeen ahalduntzeaz gain, ezinbestekoa da gizonek bere gain duten ardura hartzea, pribilegioen inguruan hausnartu eta zalantzan jarriz”. Horretarako, gizonei zuzendutako hausnarketa espazioak sustatzen jarraituko du udalak, Alberdiren esanetan. Azkenik, instituzioak, herritarrak eta eragileak elkarrekin lanean jarraitzeko deia egin du.\nAlberdik eta Karmele Gomez Berdintasun eta Gazteria teknikariak Gizarte Zerbitzuetan jasotako aurtengo indarkeria kasuen berri eman dute agerraldian. Zumaian, 2020an, indarkeria matxistaren sei kasu izan dira, eta 2019ko bost kasu artatu dira, jasotako datuen arabera. Gainera, aipatu dute sei kasu horietatik lautan seme-alabak ere tartean izan direla, eta ondorioz, horiek ere indarkeria matxistaren biktima zuzenak direla.\nErasoa jasan duten emakumeak 21 eta 41 urte bitartekoak dira, eta kasu bakar batean izan ezik, bikotea, ezkontidea edo bikote ohia izan dira erasoa egin dutenak. Datu horrek adierazten du, zinegotziaren eta teknikariaren arabera, erasotzaileak gertuko pertsonak izan ohi direla, baita gatazkaren "garrantzia eta gertutasuna" ere.\nSei emakume horietako batek sexu-indarkeria jasan du, eta gainontzekoek indarkeria psikologikoa jasan dute. Indarkeria psikologikoa jasan duen horietako batek, gainera, fisikoa ere jasan du. Guztietatik bik jarri dute salaketa, eta gainontzekoek uko egin diote beren kasua sistema judizialaren aurrean salatzeari. Alberdiren arabera, datu horiek adierazten dute eremu judiziala eta poliziala behar beste konfiantzaz bizi ez diren esparruak direla, eta lan asko dagoela egiteko zentzu horretan.\nErtzaintzaren datuen arabera, berriz, lau izan dira zenbatutako kasuak. "Gaur egun ez dago kasu horiek kasu berak diren ala ez jakiteko modurik, instituzioen artean informazioa trukatzeari dagokionean hutsune handiak daudelako, eta horretan badugu zer egina", azaldu du Gomezek. "Kasu bakarra asko litzateke. Are gehiago, badakigu kasu gehiago daudela herrian; kasu gehienak ez dira instituzioetara iristen", amaitu du Alberdik.


Wifia eskoletan bai edo bai\nAsier Arregi 2011/02/20 11:15\nLezoko eskolako umeak Eskola 2.0 barik ZIGORTUAK\nLezoko ikastetxean Eskola 2.0 planeko 45 eramangarri Eusko Jaurlaritzako Hezkuntza Sailak eraman egin ditu. Arrazoia...ba, bai irakasleek eta bai gurasoek osasunarengan wifian izan ditzakeen eraginen zalantzaren aurrean, kablezko konexioa hobetsi zutela.\nGurasoek Eskola 2.0 plana jarraitu eta teknologia berriak erabiltzeko kableatu sistema berria ordaindu zuten.\nIzugarria iruditzen zait.\nZer axolako du ba, kablez konektatzea, zergatik horrelako presioa? Guztiz irrazionala da. Wifia zergatik derrigorrez eta adin horretan, hormona aldaketa nagusiena izateko atarian?\nOrain 11-12 urte dituzten haurrak 25ekin antzuak badira...egongo dira arrazoi gehiago ere eta mikrouhinak ez dira faktore bakarra izango, baina gaur egunean, ikerketa zientifikoei esker horrelakorik gertatzeko zantzuak badaudela uste dute askok. Mikrouhinek bereziki guruinetan eragiten dute. Oraindik ezin da ziurtatu hori gertatuko dena, ez dago frogatua noski, esperimentua berez orain egiten ari baikara, pertsonekin, umeekin.\nEkologia Arkitekturan, Eraikuntza Biologikoa\nAsier Arregi 2011/02/14 19:45\nKrisi garai honek hausnarketarako aukera oso polita suposatzen du. Aukera baino, derrigortzea dela ere esan daiteke eta arkitekturak ezin du salbuespen bat izan. Oikos etxea da eta logos ezagutza. Hori da ekologia literalki, etxearen ezagutza. Askoren iritziz gizateriak aurrera egiteko ekologia zientzia nagusi bezala gailendu behar da. Ekologia soziala, energetikoa, politikoa eta ekonomikoa. Banaketok beharbada soberan daude, ekologiak zientzia moduan guztiak uztartzen baititu gure ingurumenarekin harremanetan, gure etxearekin hartu emanean.\nAzken urteotan eraikuntza sektorearen gainbehera nabarmena izan da. Alternatibak aurkitu behar dira, hausnartu, bilatu. Aukera bat, egokiena dena nire iritziz, ekologia aplikatzea edo beste hitz batzutan, Eraikuntza Biologikoa. Alemanian Baubiologie bezala bataiatu zena adibidez. Hau da, ikuspegi ekologiko eta biologikotik proiektatzea eta gauzatzea, eraikin berria zein birgaitzea. Baina zer da hori?\nEgia esateko ez da erreza zer den edo zer ez den zehaztea, mugatzea edo arautzea. Badirudi arau barik ez dagoela arkitekturarik eta CTE gabe, proiekturik. Ikuspegi zabala eta malgua izan behar dugu praktikotasunetik begiratuta, ikuspegi biologikoa erradikalki aplikatuta, baina puritanismoan erori barik. Aldi berean zorrotza izan beharra dago hainbat konturekin: segurtasuna, eraikinen iraunkortasuna, suteen aurkako babesa, lurrikaren gaineko egonkortasuna eta abar. Oreka ez da guztiz erraza izango eta beti ausardia puntu bat behar da aurrera egiteko, berritzeko (nahiz eta berritze hau kasu askotan teknika zahar batzuk berreskuratzea izan).\nIkuspegi ekologiko hau ikusteko begi ezberdin nagusiak hauek izan daitezke:\nHorietako bat Pasivhaus kontzeptuaren aplikazio zorrotzean oinarritzen da Aurrezpen energetikoa eta energia kontsumo eza bilatuz egungo egoera energetikoari alternatiba moduan.\nMaterialen jatorriari eta ezaugarriei begiratuta, motxila ekologiko arina, toxikotasun eza, eraikitzerakoan toxikoen erabilpen eza, birziklagarritasuna eta abar.\nEnergia berriztagarrien erabiltzea.\nOsasun ikuspegia. Tokiaren garrantzia, geobiologia (energia kosmotelurikoen behatzea), eremu elektromagnetikoen ezaugarriak eta mailak, lur hartune egokiak (TT elektrikoa), materialen toxikotasuna (kimikoa, erradiaktiboa...), airearen kalitatea, argitasun artifizialaren ezaugarriak, zarata eza,\nHarmonia bide ezberdinak. Feng Shui, Vaastu...eta horrelakoak. Honetan nahiz eta berdeskubritu beharrekoa den, Geometria Naturala aipatuko nuke, geometria sakratua ere deitu dena. Neurriek, proportzioek eta formek uste baino eragin biologiko handiagoak dituzte.\nBeste batzuk: hondakinen kudeaketa, eragin sozialak, hirigintzarekin harremanak...\nBi begi izanik bakoitzak eta bi begidun beste batzurekin harremana edukita, uste dut ikuspegiak zabala behar duela izan. Begirada larregi finkatu barik, itsutu barik. Ikuspuntu guztietatik ahal diren gehienak aplikatuz, ulertuz, integratuz.\nEtxebizitza gizakiaren hirugarren edo laugarren azal bat bailitzan hartu beharko litzateke. Horretara, gure barnekaldea era egonkor eta atseginean mantentzeko xedea bete behar du. Gure egoera termikoa, hezetasun parametroak, kanpokaldearekin harremanak, materialen sarrerak eta irteerak era egokian egin ahal behar dira. Hasteko beraz, azalak ongi transpiratu beharko du eta aldi berean, babesa izan, euri, elur, haize, hotz, bero, zarata eta abarren aurrean. Beharrezkoa balitz, baita eremu elektromagnetikoen aurrean ere.\nBehin barruan, ezinbestekoa izango da airearen kalitate ona bermatu beharra, bai kimikoki (toxikotasun eza) eta bai elektrikoki (ionizazio maila egokia, elektrostatika eza, eremu elektriko eta magnetikoen ekiditzea...).\nEraikuntza gehienak ez dira alde batetik bestera kanpindenda baten moduan ibiltzekoak, beraz, tokien hautatzeak ere kontu handiz egin beharko lirateke. Eta behin tokia izanda ere, ohe eta denbora luzeko postuak, lanpostuak edo atseden guneak kasu, toki egokian kokatu beharko lirateke, batzutan nahikoa izaten da metro erdi mugitzea energetikoki toki hobeak hautatzeko.\nMaterialek, koloreek, formek ere dagokien jarduerarako atseginak izan beharko dute.\nTeoria mailan gai hauetan aitzindariak Europan, alemaniarrak izan dira. IBN, Baubiologie Institutua (Espainian ere bada Baubiologie Institutua, Lleidako ITLren bitartez) edo geobiologia mailan Hartmann Institutua, Robert Endrösen ikerketak, Lotzen lehendabiziko liburua bioeraikuntzari buruz eta abar.\nGaur egun, badirudi, egindako eraikinen edo etxebizitzen barne birgaitzeek garrantzia har dezaketela arkitekturan. Eraikuntza Biologikoa, berdin-berdin, birgaitze biologikoa edo erreforma ekologikoa ere izan daiteke.\nZientzia - Olle Johanson - Seletun\nAsier Arregi 2011/02/10 23:19\nJainkoZIENTZIAri buruzko purrustada - Karolinska Institutuko medikuaren iritziak azaltzen dituen bideoa - Eremu elektromagnetikoekiko jarrera instituzionala eta kulturala aldatzeko zientzialari talde batek egiten duen deialdia\nOlle Johanson Karolinska Institutuko katedradun bat da, neurozientzia departamentukoa. Hogeitapiku urte daramatza eremu elektromagnetikoek sortzen dituzten eragin ez-termikoak behatzen.\nGaur egun indarrean dagoen eremu elektromagnetikoen legediko babes mailen oinarria, zientzialari askoren iritziz, ustela da. Gezurra, argiago esateko. Oinarri hau, eremuok, edo erradiazio ez ionizatzaileek konkretuki, gorputz biologikoetan ERAGIN TERMIKOAK SOILIK SORTZEN dituztela da. ICNIRP eta OMSen entziklikek gainontzeko eraginak frogatu ezin direla diote, edo kaltegarriak ez direla.\nEz naiz zientzialaria, baina bai zientziazalea, eta oso nabarmena da ZIENTZIAren erabilera erlijiosoa egiten dutena multinazionaletatik eratortzen diren taldeetatik abiatuta. Hitzaren prostituzioa. Zientziak dioena hau da, edo bestea, eta punto pelota, nahiz eta metodo zientifikotik urruntzen diren argumentuak erabili. Argumentu nagusia sinismenean oinarritutakoa: ZIENTZIAK DIO. Erlijio hutsa, hitzaren adierarik manipulatzaileenean. Zientzia zalantzatik aurreratzen da. Galderatik. Dogmatik, ez. Zalantza horietatik piztutako esperientziek betetzen dute, metodo zientifikoa aplikatuz. ZIENTZIAk dio esaten denean, nork dioen aztertu behar da, jainkotasunezko izaki hori aztertu, eta zientifikoki, noski.\nSeletunen, Norvegian, zientzialari talde bat bildu zen, Seletuneko deialdia deitu dena publikatu arte. Talde horretan Olle Johanson bera eta Yuri Grigoriev daude, biek MOE (edo OMS, WHO delakoa) barrutik ondo ezagutzen dutenak.\n1) Efectos biológicos y efectos adversos para la salud (no térmicos )en la exposición a baja intensidad están demostrados en los niveles muy por debajo de los estándares de exposición existentes.\n2) Los límites de seguridad pública de la ICNIRP , del IEEE , y de la FCC son inadecuados y obsoletos con respecto a la exposición prolongada de baja intensidad.\n4) No es de interés público que se demoren las nuevas normas a aplicar.\nEl Grupo Científico de Seletun (por orden alfabético) Adamantia Fragopoulou, Yuri Grigoriev, Olle Johansson, Lukas H Margaritis, Lloyd Morgan, Elihu Richter, y Cindy Sage) ha adoptado un Consenso General (Revisiones sobre la Salud Ambiental, 25.4.2010, en la prensa) que recomienda las acciones preventivas que se aconsejan ahora, considerando las pruebas existentes potencialmente peligrosas para la salud a nivel global.\n-LAMAMIENTO DE SELETUN. Entrega el 14 de febrero a las 19 horas en el World Mobile Congress of Barcelona, a las 19.00 horas.\nELA sindikatua eta kutsadura elektromagnetikoa\nAsier Arregi 2011/02/02 15:11\nBadira aste batzuk eremu elektromagnetikoei buruzko ELA sindikatuaren txosten hau jaso nuela. Eta poz piskat ere sentitu nuen, euskal sindikatu honek gai honi buruz dauden ebidentziak kontutan hartu eta zentzunari bidea emanez hausnarketa hau argitaratzen duelako.\nGure inguruko lanpostu baten 50 Hz tako indukzio magnetikoa 500.000 nT (nanotesla) ra arte lege barruan dagoen bitartean, Suezian 250 nT tik gora legez kanpo geundeke. Suediarrak ahulagoak ote dira?\nHonats (gazteleraz lehenengo, gero euskaraz):


Udalak Iñigo Cabacas omenduko du ostiralean - Uriola.eus\nUdalak Iñigo Cabacas omenduko du ostiralean\nuriola.eus 2015-03-24 11:18 Jendartea Bilbo\nHiru urte beteko dira Ertzaintzak jaurtitako gomazko pilotakada baten ondorioz, Iñigo Cabacas Athleticeko zale gaztea hil zela. Hiru urte geroago, Udalak lehen aldiz, omenaldia egingo dio. Hitzordua ostiralean, martxoak 27, 11:30ean izango da Udaleko Arabiar Aretoan. Bertan, batuko dira udal ordezkariak eta Iñigoren senide eta lagunak.\nIbon Areso Bilboko Alkateak ere parte hartuko du ekimenean udal ordezkari eta Iñigoren senide eta lagunekin batera. Athletic eta Shalke 04 taldeen arteko futbol partidaren ostean zauritu zuten 28 urteko gaztea, Bilboko Maria Diaz de Haro kalean izandako istiluetan, eta lau egun geroago, apirilaren 9an, zendu zen Basurtuko ospitalean. Hirugarren urteurrena heltzear dagoela Udalak lehen aldiz gogoratuko du Athleticzale gaztea.\nIñigo Cabacas 2012ko apirilaren 9an hil zen, Ertzaintzak jaurtitako gomazko pilota batek eman eta lau egunetara. Apirilaren 5eko gauerdiaren inguruan iritsi zen Basurtuko Unibertsitate Ospitalera, leherketaz buru hezurra hautsita eta garuneko lesio larriekin. Koma egoeran egon zen aireztapen mekanikoarekin, medikuek garuneko heriotza egiaztatu zuten arte.\nGertaeratik hiru urte beteko dira, eta oraindik ez da Cabacas auzia argitu. Eztabaida ugari piztu dituen kasu honek hainbat akats ezagutarazi ditu, puntu ilunak edota txosten batzuen falta, tartean. Bestalde, herritarren aldarrikapenak azpimarragarriak izan dira Iñigo Cabacasen auzia argitzeko prozesuan; izan ere, etengabeko mobilizazioak antolatu dira urte hauetan (manifestazioak, giza kateak, omenaldiak eta abar).\n[2015/02/12] "Hiru urte eta gero beharrezkoa da honekin bukatzea; gurasoengatik eta Iñigogatik"\n[2015/02/25] Cabacas hil zuen pilotakada jaurti zuen ertzain bat identifikatu dute


5. gaia - Ekonomia eta enpresa\n3. ebaluazioa > \n1 5. Hornikuntza area (3. ebaluazioa)\n1.1 5.1. Definizioa eta oinarrizko kontzeptuak\n1.2 5.2. Osagarriak\n1.3 5.3. Hornikuntza zikloa\n1.4 5.4. Izakinak: kontzeptua\n1.5 5.5. Inbentario motak\n1.6 5.6. Eskari motak\n1.7 5.7. Inbentarioa\n1.8 5.8. Inbentarioen helburuak\n1.9 5.9. Inbentarioen maila hobezina jakiteko\n1.10 5.10. Inbentarioen kostuak eta tamaina\n1.11 5.11. Bere esanahiak adierazi\n1.12 5.12. Inbentarioen kudeaketako Wilson-en eredua\n1.13 5.13. Inbentarioen kudeaketarako JIT (Just-in-time) sistema\n1.14 5.14. Inbentarioen kudeaketako ABC eredua\n1.15 5.15. Orbegozo Sozietate Mugatuak urtean 225.000 kg erremolatxa behar ditu bere ekoizpenerako eta lehengai hori 4,5 €/kg prezioan erosten du...\n1.16 5.16. Aurreko adibideko enpresak 10 eguneko hornikuntza-epea du eta bere segurtasuneko stock-a 3.750 kg-koa da...\n1.17 Izakinen balorazioa: PMP, FIFO eta LIFO\n1.18 5.17. Olza Sozietate Kooperatibak 10 idazteko makina erosi ditu gero saltzeko asmoz...\n1.19 5.18. Casero S.A.-k produktu bat 100 unitateko ekoizpen loteetan fabrikatzen du...\n1.20 5.19. EUSKOBRIKO S.A. enpresak burdingintzaren arloan banatzaile handizkari bezala dihardu. Torlojuen biltegia kudeatzeko ez daki zein metodo erabili: FIFO, LIFO edo BPA.\n1.21 5.20. Rivera Sozietate Kooperatiboan 07/01 datarekin produktu baten 17.000 unitate ditugu 75 €/u-ko prezioan...\n1.22 5.21. Hidalgo S.A.-k 2004ko martxoaren lehen hamabostaldian honako operazioak egin ditu:\n1.23 5.22. IBERTOLA E.A. enpresak, KATA produktuarekin erlazionatutako eragiketa hauek burutu ditu urtarrilean:\n1.24 5.23. (HAUTAPROBAK-06-07-ekaina) Enpresa batek zigilu-makinak ekoizten ditu: Ery 789 produktuan, aurtengo urtarrilean honako mugimendu hauek erregistratu dira:\n1.25 5.24. (HAUTAPROBAK 05-06-ekaina) Txakolin ekoizle batek botilak biltegiratzen ditu. Hona hemen datu batzuk: 1.000 botilako gutxieneko stock-a mantentzen du. Produkzio garaian astean kontsumitutako botilak 1.000 dira eta eskaera egiten duen bakoitzean hilabeteko kontsumorako eskatzen du. Botilak heldu arte hamabost egun igarotzen dira.\n1.26 5.25. (HAUTAPROBAK 04-05-uztaila) ITSASMIR enpresak hilero 200 unitate kontsumitzen du. Ezarritako segurtasun stocka 50 unitatekoa, hornikuntza epea astebetekoa eta eskaera kopurua hilabetean kontsumitzen dena izanik, kalkula itzazu:\n1.27 5.26. (HAUTAPROBAK 03-04-ekaina) PUSKAS S.A. enpresak surf egiteko oholak egiten ditu. Hilean, haritzez egindako 1.000 ohol kontsumitzen ditu. Ezarritako segurtasun stock-a 150 unitatekoa da eta hornikuntza epea 15 egunekoa, eta eskaera egitean bi hilabeteri dagokion kontsumoaren kopuru bera eskatzen da. Kalkula itzazu:\n1.28 5.27. (HAUTAPROBAK 02-03- ekaina) Bere esanahiak adierazi:\n1.29 5.28. (HAUTAPROBAK 02-03- ekaina) EUSKOBRIKO E.A. enpresak burdingintzaren arloan banatzaile handizkari bezala dihardu. Torlojuen biltegia kudeatzeko ez daki zein metodo erabili: FIFO, LIFO edo BPA.\n1.30 5.29. (HAUTAPROBAK 01-02- uztaila) IBERTOLA E.A. enpresak, KATA produktuarekin erlazionatutako eragiketa hauek burutu ditu urtarrilean:\n1.31 5.30. (HAUTAPROBAK 01-02-ekaina) PUSKA E.A. enpresak osagai bateko 1.000 unitate kontsumitzen ditu hilean. Ezarritako segurtasun stock-a 150 unitatekoa bada, hornikuntza epea 15 egunekoa izanik eta eskaera bolumena 2.000 unitatekoa, kalkula itzazu:\nkoroirastorza.com-3. ebaluazioa-5. gaia\n5. Hornikuntza area (3. ebaluazioa)\n5.1. Definizioa eta oinarrizko kontzeptuak\nEnpresaren jarduerarako beharrezkoak diren materialak erosi eta ekoizpen edo merkaturatze prozesu bakoitza hasten denera arte biltegiratzea. Erosketa egiten denetik produktua saltzen den arteko epea.\nEnpresak biltegiratzen dituen materialak izakinak dira eta mota desberdinekoak izan daitezke: lehengaiak, erdilandutako produktuak, landutako produktuak, salgaiak eta abar. Izakin hauek izateak kostu batzuk eragiten ditu eta enpresa minimizatzen saiatu behar du; mota desberdinetako kostuak daude: eskaera kostua, mantenimendu kostua, inbentario kostua eta stock haustura.\nEskaera hobezina: enpresak epe bakoitzeko inbentario kudeaketako kostu totalak minimizatzeko erosi behar duen material kopurua. Hau dena kudeatzeko ABC eta JIT sistema erabiltzen dira, adibidez.\nBiltegiko izakinak irizpide desberdinen arabera balora daitezke: PMP(batezbesteko prezio ponderatua), FIFO (Lehena sartzen lehena ateratzen) eta LIFO(Azkena sartzen lehena ateratzen).\nOinarrizko 3 alderdiz osatzen da:\nLehenik ekoizpen departamentuak edo merkataritza departamentuak behar dituen produktuak erosten ditu. Kontuan izan beharrekoa: prezioa, kalitatea, entrega epea, ordainketa baldintzak, saldu ondorengo zerbitzua eta abar. Beste era batera esanda, hornitzailea aukeratu behar du.\nEzinbestekoa da biltegiak izatea, bai aurrez erosi dugun materiala gordetzeko, bai ondoren ekoiztutakoa. Sailkatu eta kudeatzeko antolaketa sistema bat beharrezkoak izango dira.\nDerrigorrez inbentario kudeaketa bat ere egin beharko da. Izakin kopuru bat mantendu beharko da eta eskaera erritmoa zehaztu.\n5.3. Hornikuntza zikloa\nErosketa egiten den unetik produktuak bezeroei saltzen zaien unera arteko denbora tartea da.\nTarte hori oso desberdina izango da enpresa ekoizlea edo merkataritza enpresa bada.\n5.4. Izakinak: kontzeptua\nDef: Enpresa batek biltegi batean dituen eta hornikuntza-kudeaketaren barruan ezinbesteko funtzio batzuk betetzen dituzten materialak. Stock edo inbentario ere deitzen zaie.\n5.5. Inbentario motak\nMerkataritzako salgaiak (erosi eta transformaziorik gabe saldu)\nBeste ustiapenak (erregaiak, ordezko piezak…)\nAzpiproduktuak + hondakinak +Material berreskuragarriak\n5.6. Eskari motak\nEskari independientea: Merkatuak eragiten du zuzen-zuzenean: produktu bukatuak, repuestoak… Merkatuak berez eskatu ohi ditu.\nEskari dependientea: Beste produktu batzuen eskarira lotuta dago. Merkatuak ez ditu berez eskatzen, beste ondasun batzuk daude erdian.\nMaterial pilaketa bat da eta bere helburu nagusia enpresaren lana ahalbidetzea da eta bezeroen eskariei erantzun egokia ematea.\nInbentario sistema batean ANTOLAKETA bat behar du, arauak, politikak, mantenu prozedurak eta kontrola.\nSistema honi hurrengoa dagokio:\nEskariak ordenatu eta jaso.\nEskari bakoitzaren tamaina eta ordena eman behar deneko une egokiena.\nInformazioa eguneratuta mantendu, zer eskatu den, zenbat, nori…\n5.8. Inbentarioen helburuak\nArriskuak minimizatzea. Normalean produktu bukatuen eskari kopurua ez da ziurra:\nEskaria bat-batean haziko balitz, produktu bukatuen kopuruak ezingo zion erantzun eskari horri.\nBiltegiko lehengaiak ahitzen badira, enpresak ezingo du produzitzen jarraitu.\nErosketa eta produkzio kostuak merketu.\nZenbaitetan «loteka» funtzionatzea komeni da, hau da, lote handi bat fabrikatu eta ez berriz besterik fabrikatu lehenengoa ia bukatuta egon arte.\nLehengaiak erosterakoan lote handi bat erostea komenigarriagoa izan daiteke, deskontuak aprobetxatu ahal izateko\nEskari eta eskaintza aldaketak aurreikusi.\nZenbaitetan aurreikusi egiten da aldaketa hori.\nPromozio batek eskaria haziko duela aurreikusten da.\nUrtaroaren arabera (nekazal gaietan, adibidez) edo zenbait produktu bukatu (helatuak, bentiladoreak, adibidez) eskari aldaketak egongo dira.\nProduktuaren garraioa eta banaketa erraztu.\nProdukzioa biltegiratu beharko da, loteka garraiatua izan arte.\nBeste horrenbeste gertatzen da produktua bukatu arte, fabrikazio fase ezberdinetan doanean nonbait biltegiratu beharko baita.\n5.9. Inbentarioen maila hobezina jakiteko\nKostuak kontuan hartu behar dira, biltegiratze edo mantentze kostuak\nBiltegia hazten den neurrian, inmobilizatuta dagoen finantza baliabideen maila ere hazi egingo da.\nGainera lokala alokatu edo erosi egin beharko da (biltegia, pilatutako produktuen kontrola, aseguruak…).\nZenbat eta stock handiagoa, kostu guzti hauek handiagoak izango dira.\nStock haustura dagoenean\nEnpresa inbentariorik gabe geratu da.\nProduktu bukaturik gabe geratu bada, bezeroa ez da gustura geratuko eta agian beste norabaitera joko du.\nLehengairik gabe geratu bada, produkzio prozesua geratu egingo da. Egoera hau luzatuko balitz, produktu bukatuen stock haustura ere eragingo luke.\n5.10. Inbentarioen kostuak eta tamaina\nKostuak kontuan hartuta zera komeni da\nOrokorrean, inbentario handiak interesatzen dira\nEskaria egitearen kostua handia denean.\nBiltegiratze kostuak txikiak direnean.\nEskari handiak eginez (guk), deskontuak egiten dizkigute.\nEskariaren (guri) hazkunde nabarmena espero dugu.\nPrezio igoera handia espero da.\nInbentario txikiak komeni dira\nBiltegiratze kostuak handiak dira eta eskarienak txikiak.\nEnpresaren eskaria egonkorra da eta ez da bat-bateko eskari bat espero.\nHornitzaileak konfiantzazkoak dira eta ez dugu hornitzeko zailtasunik izango.\nEzin da hornitzaileei ordaindu behar zaiena atzeratu eta izakinak finantzatzeko zailtasunak daude.\nPrezio jaitsiera nabarmenak espero dira.\n5.11. Bere esanahiak adierazi\nSegurtasun stock-a ® Biltegian eduki daitekeen material baten gutxieneko kopurua da. Egoera honetan stock haustura maila oso handia da\nGehienezko stock-a ® Biltegian eduki daitekeen material baten gehienezko kopurua da, kontuan hartuz betiere material hori biltegian edukitzeak zein gastu dakartzan\nEskaera-Puntua ® Biltegia berriro betetzeko eskaera egin behar den izakinen maila da. Eskaera egiten denean kontuan hartu behar da hornitzaileak eskaera hori ekartzeko tardatuko duen denbora segurtasuneko stock-etik behera ez gelditzeko.\nStock haustura ® Enpresa izakinik gabe gelditzen denean. Arazo honi ekidin egin behar zaio, kostu handia suposatuko baitio, bai produkturik ez duelako, bai lehengairik ez duelako eta ezin duelako ekoiztu…\n5.12. Inbentarioen kudeaketako Wilson-en eredua\n1915: F. W. Harris-ek garatu zuen eredua.\nWilson izeneko konsultore eta aholkulari baten ahaleginei zor zaio. Horregatik Wilsonen eredua ere esaten zaio Harris-ek garaturiko eredu honi.\nProduktuaren eskaria konstantea da, uniformea eta ezaguna. Beste era batera esanda, biltegitik beti kantitate bera ateratzen da.\nEskaria egin zen unetik jaso bitartean (hornidura epea) pasatzen den denbora konstantea da.\nPrezioa independientea da. Kantitateak ez dio eraginik egiten.\nMantentzearen kostua inbentarioaren bolumenarekin lotuta dago.\nAlmazenean loteka eskatzen da eta eskari bakoitza egiteagatik ordaintzen dena konstantea da.\nEz du stock hausturarik gertatu behar.\nInbentarioaren kudeaketak gutxieneko stock-a eta gehienezko stock-a zehaztu behar ditu eta, eskaera puntua markatu. Wilson-en ereduak epe hobezina inbentarioen kudeaketa-kostua minimizatzen duen hori dela dio →\nZenbat eta txikiagoa izan eskaria, gehiagotan eskatu beharko dugu (eskariak egitekoan gastuak hazi egingo dira) biltegi maila txikiagoa dago (mantentze kostua txikiagoa da).\nEskariaren tamaina handia bada, biltegi maila ere horrela izango da eta mantentze kostua ere bai, baina urtean egiten den eskarien kopurua eta bere kostua txikiagoa izango da. Wilson-en ereduak eskariaren tamaina identifikatu nahi du, kostua ahalik eta murritzena izan dadin.\n5.13. Inbentarioen kudeaketarako JIT (Just-in-time) sistema\nJIT edo “Just-in –time” sistema ® Ekoizpen kudeaketako eta horniketa-kudeaketako sistema integratua da. Japonian garatu zen 80. urteetan eta, ondoren, AEBetan aplikatu zen. Gaur egun, mundu mailako enpresek erabiltzen dituzte.\nSistema honen arabera, enpresak ez du produkturik ekoizten produktu hori behar den arte, hau da, bezero eskaera edo fabrikazio agindu bat egon arte ez da ekoizten. Sistema honen oinarrizko helburua da inbentarioan dauden izakinen kopurua murriztea, bezeroek egindako eskaerak edo fabrikazio aginduak berehala asetu ahal izateko. JIT inbentarioa ekoizpenaren eta enpresa horniketa era eraginkorrean funtzionamenduan mantentzeko gutxieneko izakinen-maila da. Xedea mantenimendurako ahalik eta baliabide gutxienak eskaintzea, ekoizpen eta entrega-epeak murriztea eskaera aldaketei berehala erantzunez eta arazo operatiboak berehala identifikatzen dituen kalitateko sistema integratu bat izanez.\n5.14. Inbentarioen kudeaketako ABC eredua\nEredu hau enpresa batek produktu barietate handia duenean eta produktu bakoitzari behar duten denbora eta baliabideak eskaini ezin diezaiokeenean erabiltzen den garrantziaren araberako sailkapena da. Izakin kategoria bakoitzak kontu maila diferentea behar du. Zenbat eta handiagoa izan inbentarioan sartutako elementuen balioa zorrotzagoa izan beharko du kontrola. Hiru kategoriatan sailkatzen ditu:\nA izakinak: Inbertsioari begira, artikulu garrantzitsuenak, biltegiko %20a izan arren, izakin totalaren %60 eta %80aren artean daude. Unitate kopuru txiki hori kontrolatuz, biltegiko gehiengoa kontrolatuta izango genuke. Hornikuntzarako balio ekonomiko garrantzitsua dute eta Ibilgetuaren baliabide kopuru handiagoa erabiltzen dutenez, OSO ZORROTZ KONTROLATU behar dira.\nB izakinak: Enpresarentzat ez dira hain garrantzitsuak. Kontrol sistema bat mantendu behar da, baina ez aurrekoa bezain zorrotza. Biltegiko produktuen %30a izan daitezke, eta biltegiko balioaren %10 eta %20 artean egon daitezke.\nC izakinak: Horniketa kudeaketarako garrantzi gutxiago duten izakinak. Enpresaren izakinen %50 ordezkatzen dute, baina biltegiaren balio totalaren %5 edo %10 baino gutxiago.\n5.15. Orbegozo Sozietate Mugatuak urtean 225.000 kg erremolatxa behar ditu bere ekoizpenerako eta lehengai hori 4,5 €/kg prezioan erosten du...\n5.16. Aurreko adibideko enpresak 10 eguneko hornikuntza-epea du eta bere segurtasuneko stock-a 3.750 kg-koa da...\nIzakinen balorazioa: PMP, FIFO eta LIFO\nIzakinen balorazio irizpide ezberdinak daude: PMP, FIFO eta LIFO…\n5.17. Olza Sozietate Kooperatibak 10 idazteko makina erosi ditu gero saltzeko asmoz...\n5.18. Casero S.A.-k produktu bat 100 unitateko ekoizpen loteetan fabrikatzen du...\n5.19. EUSKOBRIKO S.A. enpresak burdingintzaren arloan banatzaile handizkari bezala dihardu. Torlojuen biltegia kudeatzeko ez daki zein metodo erabili: FIFO, LIFO edo BPA.\n22ko erosketaren prezioa ez dakigunez, buruketa ezin dugu bukatu.\n22ko erosketaren prezioa ez dakigunez, 28ko salmentaren zenbatekoa ezin dugu kalkulatu, baina bukaerako izakinen balioa bai.\n5.20. Rivera Sozietate Kooperatiboan 07/01 datarekin produktu baten 17.000 unitate ditugu 75 €/u-ko prezioan...\nLehena sartzen, lehena ateratzen. Izakinak biltegitik ateratzen dira sartu zirenaren orden berean. Kasu honetan izakinen azkeneko irteera baloratzen dugu kontuan hartuta sarrera ordena eta bere prezioak, lehenago sartutako produktuen prezioa hartuz\nAzkena sartzen, lehena ateratzen. Izakinen irteera-balioa sartu ziren azkenekoen prezioa da. Beraz, izakinak biltegitik ateratzen dira sartu zirenaren kontrako ordenean\n5.21. Hidalgo S.A.-k 2004ko martxoaren lehen hamabostaldian honako operazioak egin ditu:\n5.22. IBERTOLA E.A. enpresak, KATA produktuarekin erlazionatutako eragiketa hauek burutu ditu urtarrilean:\nDenera: 15.925 €\nBaina egin ditugun salmentak ez ditugu kostu prezioan saldu eta horrek irabazi batzuk ekarri dizkigu:\nDenera: 15.775 €\nDenera: 15.891 €\n5.23. (HAUTAPROBAK-06-07-ekaina) Enpresa batek zigilu-makinak ekoizten ditu: Ery 789 produktuan, aurtengo urtarrilean honako mugimendu hauek erregistratu dira:\n01-01: Hasierako izakinak: 510 unitate, 0,35 €-tan\n05-01: Asio erosketa: 1.000 unitate, 0,48 €-tan\n10-01: Prini erosketa: 280 produktu 0,58 €-tan.\n15-01: Erretiri salmenta: 820 unitate, bakoitza 1,10 €-tan.\n20-01: Poluti salmenta: 100 unitate, bakoitza 1,20 eurotan.\n28-01: Gurmendri erosketa: 210 unitate, bakoitza 0,55 €-tan.\nBete ezazu biltegiko fitxa FIFO eta Batezbesteko Prezio Ponderatuaren (BPP) balorazio metodoak erabiliz, eta adierazi urtarrila bukaerako unitate kopurua eta izakinen balioa.\n5.24. (HAUTAPROBAK 05-06-ekaina) Txakolin ekoizle batek botilak biltegiratzen ditu. Hona hemen datu batzuk: 1.000 botilako gutxieneko stock-a mantentzen du. Produkzio garaian astean kontsumitutako botilak 1.000 dira eta eskaera egiten duen bakoitzean hilabeteko kontsumorako eskatzen du. Botilak heldu arte hamabost egun igarotzen dira.\nDatu hauekin kalkula ezazu:\n1. Eskaera puntua\n2. Batez besteko stock maila\n3. Errotazio indizea\n4. Adierazpen grafikoa egin\n5.25. (HAUTAPROBAK 04-05-uztaila) ITSASMIR enpresak hilero 200 unitate kontsumitzen du. Ezarritako segurtasun stocka 50 unitatekoa, hornikuntza epea astebetekoa eta eskaera kopurua hilabetean kontsumitzen dena izanik, kalkula itzazu:\n2. Biltegiratutako stockaren batezbesteko maila\n4. Batezbesteko biltegiratze epea\n5. Egin eta azaldu enpresa honetan ager daitezkeen egoera posibleen irudikapen grafikoa\n6. Enpresa honetan ezarri dira segurtasun stock batzuk. Zergatik?\n5.26. (HAUTAPROBAK 03-04-ekaina) PUSKAS S.A. enpresak surf egiteko oholak egiten ditu. Hilean, haritzez egindako 1.000 ohol kontsumitzen ditu. Ezarritako segurtasun stock-a 150 unitatekoa da eta hornikuntza epea 15 egunekoa, eta eskaera egitean bi hilabeteri dagokion kontsumoaren kopuru bera eskatzen da. Kalkula itzazu:\n1. Eskaera puntua.\n2. Biltegiratutako stock-aren batezbesteko maila.\n3. Errotazio indizea.\n4. Azal ezazu grafikoki.\n5.27. (HAUTAPROBAK 02-03- ekaina) Bere esanahiak adierazi:\n1. Segurtasun stock-a\n2. Stock optimoa\n3. Stock haustura\n5.28. (HAUTAPROBAK 02-03- ekaina) EUSKOBRIKO E.A. enpresak burdingintzaren arloan banatzaile handizkari bezala dihardu. Torlojuen biltegia kudeatzeko ez daki zein metodo erabili: FIFO, LIFO edo BPA.\nEkainak 1: biltegian 5.000 torloju zegoen, bakoitza 0,02 eurotan baloratuta.\nEkainak 9: 5.000 torloju bakoitza 0,04 euro kostatu zaiolarik.\nEkainak 12: 6.000 torloju saltzen du.\nEkainak 15: 8.000 torloju erosten du unitate bakoitzeko 0,06 euro ordaindu duelarik.\nEkainak 19: 10.000 torloju saltzen du.\nEkainak 22: 4.000 torloju erosten du.\nEkainak 28: 5.000 torloju saltzen du.\nHiru metodo erabiliz, kalkulatu eragiketak amaitu eta gero, torlojuen biltegiaren balioa eta izakinen kopurua.\n5.29. (HAUTAPROBAK 01-02- uztaila) IBERTOLA E.A. enpresak, KATA produktuarekin erlazionatutako eragiketa hauek burutu ditu urtarrilean:\nHasierako izakinak: 1.000 un.x20/unitatea\nA bezeroari salmenta: 350 un.x28/unitatea\nB bezeroari salmenta: 475 un.x30/unitatea\nC hornitzaileari erosketa: 500 un.x22/unitatea\nA bezeroari salmenta: 275 un.x29/unitatea\nB bezeroari salmenta: 150 un.x31/unitatea\nD hornitzaileari erosketa: 300 un.x23/unitatea\nA bezeroari salmenta: 500 un.x32/unitatea\nBete ezazu biltegiko fitxa batez besteko Prezio (PMP) eta FIFO irizpideak erabiliz.\n5.30. (HAUTAPROBAK 01-02-ekaina) PUSKA E.A. enpresak osagai bateko 1.000 unitate kontsumitzen ditu hilean. Ezarritako segurtasun stock-a 150 unitatekoa bada, hornikuntza epea 15 egunekoa izanik eta eskaera bolumena 2.000 unitatekoa, kalkula itzazu:\n2. Biltegiratutako stock-aren batez besteko maila\n4. Azal ezazu grafikoki\n5.2. buruketa bezala da!!!!!!!!!!!!!!!!!


Arkitektura erromaniko - Wikipedia, entziklopedia askea.\nErdi Aroko arkitektura estiloa\nArkitektura erromanikoa edo erromarra arkitektura-estilo bat da, Europan jaioa eta Behe Erdi Aroko urteetan garatua (950 ingurutik XII. menderaino).\nEunateko eliza oktogonala (1170 inguru)\nLeireko elizaren atea\nZangozako elizaren atea\nEgungo 10 euroko billeteetan ageri den arkitektura-mota da.\n1.3 Eliza espazio eta sinbolo gisa\n2.2 Arkitektura berria\n5.4 Iberiar penintsula\nGarai hartan, interes militar eta merkatarrengatik sortu ziren hiriez gainera, eratu ziren beste komunitate batzuk ere, monasterioak, non bat egin zuten erromatarren azken aldiak eta Goi Erdi Aroak erromanikoarekin. Monasterioak ez ziren otoitz lekuak soilik, indar handiko ekonomia eta jakintza guneak baizik. Erromatar Eliza Katolikoaren beste erakunde batzuek ez lezala, helburu materialak eta erlijiosoak zituen gizarte mota baten egituratze feudalaren eredu izan ziren. Utzitako lurrak luberritzen eta etekina ateratzen hasteak monjeen artean aurkitu zituen langile trebe eta finenak. Monjeek, hala ere, ez zituzten ahaztu beren bestelako zereginak: eskuizkribuak kopiatu, behartsuei lagundu, erromesei ostatu eman eta abar.\nFraideen bizitza eta monasterioetako arkitektura programa bera ere fundatzaileen erregelen arabera zuzendu ziren. Beneditar ordenaren sortzaile Benito Nursiakoaren erregela zen zabalduena. XI. eta XII. mendeetarako, baina, beneditarren araua oso aldendua zegoen fundatzaileak VI. mendean agindutakotik. Ordenaren oinarrizko legea, otoitzak lan eta lanak otoitz izan behar zuelakoa, Benito Aniangoak baztertu zuen IX. menderako. Izan ere, hasierako erregela hura gizartearekin harremanik ez zuten monjeentzat egina zen: egunean zazpi ordu eskulanetan eta bi ordu burulanetan eginbehar zituzten. Erregela horrek ez zuen balio gizarte gorabeheretan ere parte hartzen zuten monje batzuentzat. Benito Aniangoak eskuzko lan orduak gutxitu eta otoizleku eta ikasleku bihurtu zuen monasterioa. Erreforma hura bi mende geroago burutu zen, Clunyko monasterioko abadeekin garrantzia galdu baitzuten eskulan eta burulanek otoitzen eta ofizioen mesedetan, espirituaren perfekzioa lortzearren. Geroago, XII. mendearen hasieran, beneditarrek beste erreforma bati ekin zioten, Bernardo Clairvauxkoaren gidaritzapean, Zisterko monasterioan; helburua San Benitoren erregelaren jatorrizko soiltasunera itzultzea zen eta, batez ere, eskulana -burulanak baztertua lehenbizi, eta otoitzak gero-, atzera santutzeko. Erlijiozko espiritu berri horrek arteari buruzko ideia berri bat bultzatu zuen, eta arkitektura estilo soil bat ekarri, zeinak, pixkanaka-pixkana, bide eman zion lehen estilo gotikoari.\nMonasterioak eraikitzeko aukeratzen ziren lekuek tradizio erlijiosoa izaten zuten, eta ez beti kristaua. Eraikuntza horien arkitektura moldea ez zen monjeen erabakia izaten, eta ordenaren erregelek berek erakusten zuten monasterioak izan behar zuen ideala. San Benitoren erregelaren arabera monasterioa talde bizitza bermatzeko egokitu behar zen, eta, horren arabera, monasterio erromanikoa gune koordinatzaile baten inguruan antolatu zen, klaustroaren inguruan; lauki formako barruti ireki bat da, erdian lorategia eta, gehienetan, putzua izan ohi zuena. Barruti hori inguratuz galeria arkupedun bat izaten zen, eta galeria horretara ematen zuten monasterioko areto nagusiek: galeriaren iparraldera, edo hegoaldera batzuetan, elizak ematen zuen, eta gainerako aldeetara kapitulu aretoak (leku zabal gangaduna), jangelak eta administrazioko langelek. Monjeen logelak goiko solairuan zeuden, eta eskailera batetik elizakc transeptura ematen zuten.\nSanta Grazi eliza, Urdatx (Zuberoa)\nEliza zen erromanikoaren eraikuntza bereziena. Basilika paleokristautik eratortzen da eliza erromanikoa. Garai hartako eliza ereduak paralelepipedo tankerako espazio bat hartzen zuen; espazio horren barrua hirutar banatua zegoen, luzetara, zutabez eutsitako puntu erdiko arkuen bidez. Eraikuntzaren oina mendebaldean zegoen, eta burua ekialdean.\nEliza erromaniko tipikoa 3 nabez osatzen da. Hirurak gangadunak, nahiz eta ganga oso arinak eta meheak izan. Erdiko nabea, kainoi gangaz estaltzen da, eta alboko nabeak ertz gangaz. Ganga guztiak egurrezko estalki arin batzuen bidez babesten ziren kanpoko aldean.\nElizak, gurutze latino formako planta du. Zutabeak, gurutze forma dute plantan.\nErlikiak gurtzeko funtzioa garrantzitsua zen. Eskaleek eliza zeharkatzen zuten erlikiak zeuden tokiraino. Beraz, meza emankizuna ez eragoztearren, nabe berri bat sortu zen absidearen atzeko aldean, Girola deitua, eta absidearen forma erdibiribila zuen. Ertz gangaz estaltzen zen hau ere. Girolaren inguruan, zoko txiki batzuk ezarri ziren, absidioloak, erlikiak edo aldare txikiak zeuden bertan.\nErdiko nabea, albokoak baino altuagoa zen, eta alboetan leihoen ezarpena ahalbideratzen zen. Hala ere, leihoak txikiak izan behar ziren, eta hormak lodiak, gangaren bultzadari eusteko. Horrek elizak ilunak izatea dakar.\nHabearte nagusia da eraikuntzaren ar datza, eta haren alboetako habearteak deskarga egiturak dira, horma bular gotorrei eutsiak kanpotik.\nArkuen eta estalkiaren hasieraren arteko horma zatian leihoak izaten dira: hasi inbutu itxurako irekiune soiletatik eta zutabeek eutsitako arkiboltak dituztenetaraino Zenbait elizatan, eta aurrerago, triforioan jarri ziren leihoen ordez edo osagarri, har da, bi edo hiru arkuko modulu segida ba tez osatutako galeria estuak.\nHabearte nagusia beste habearte batek (transeptua deitua) ebakitzen du; habearte nagusiarekin angelu zuzena eratzen du eta gurutze itxura ematen dio oinari. Elizaren burualdea, presbiterioa deitua, zirkulu baten itxurako espazio konkabo soil bat izai daiteke, abside baten baitan bildua, edo handiagoa izan daiteke eta hiru abside edo gehiago izan, eta orobat izan ditzake erdiko tik erradio gisa ateratzen diren kaperak eta deanbulatorioa (albo habearteen luzamen du burualdean). Eliza erromanikoaren barne espazioa absiderantz zuzentzen da, gune hartan ematen delako aditzera jainkotasunaren ahalmen erabatekoa, eta han batzen direlako modu sinboliko batez eraikuntzaren indar lerroak eta arkuen segida erritmoduna.\nBaina arkitekto erromanikoaren arazo nagusia habearte nagusia estaltzea izan zen.\nIrtenbide errazena zurezko estalkia zen, baina zura askotan baztertu zen, erraz su hartzen zuelako. Hala bada, harrizko ganga erdizilindrikoa erabiltzen hasi zen (kanoi erdiko edo kanoi gangak), zeharkako eustarkuekin.\nEspazio karratuak estaltzeko konponbide errazagoak hartu ziren, eta, hala, albo habearteetako tarteak, adibidez, ertz gangez estali ziren, hau da, bi kanoi erdien elkargunez.\nElizaren erdigunea gurutzadura zen, luzetarako eta zeharretarako espazioek elkar ebakitzen duten gunea. Gehienetan kupula erdibiribil bat du gainean, irekia gailurrean (linterna) eta petxina edo tronpez bidez karratu batean berralatua.\nKanpoaldetik eraikuntzak ez du jarraitasunaren hausturarik, ez bada leiho zuloetan eta, leku jakin batzuetan, absideen eta fatxadaren goialdean jarritako lombardiar arkuetan. Apaingarri jarritako arkitektura elementuak ere ez dira asko: teilatuen hegalari eusteko jarritako harburu landuak (izaki bizien itxuran landutako harrizko soliba muturrak-edo), puntu erdiko arku txiki itsuak eliza inguru osoan erlaitzaren azpian jarriak, eta epai angelu-zuzen edo ganbileko zerrenda bertikalak, lombardiar jatorrikoak beharbada.\nBaina tenplu erromaniko baten atalik zainduena eta adierazgarriena aurrealdea da, fatxada. Aurrealdea, alde batetik, barneko espazioaren banaketaren isla izaten da: hau da, hiru habearteko eraikuntza batek beste arku bana izaten du ate nagusiaren alboetan . Bestalde, ate nagusiaren gainean, fatxadaren goialdearen erdi-erdian, leiho handi biribil bat izaten da, eliz barnea argitzeko.\nLeiho horren parean, barrualdean, galeria edo korua izaten da eliza batzuetan. Aurrealdeak ataria du parterik interesgarriena.\nEliz barrura sartzeko gunea da ataria, horman mailaz maila barrentzen den arkitektura egitura. Kanpotik barrura erradioa txikituz doazen arku eta arkibolten bidez lortzen da barrentze hori. Arkuak eta arkuei eusten dieten zutabeen kapitelak dira, bestalde, arte erromanikoan gehien apaindutako atalak.\nEliza espazio eta sinbolo gisaAldatu\nJainkoaren etxea Lurrean izanik, jainkotasunari darion ordena unibertsalaren ispilu izan behar zuen elizak, eraikuntza premietatik harago joan behar zuen haren egiturak, lege sinboliko jakin batzuk beterik .\nEliza erromanikoaren oina basilika erromatarraren ondorengoa da tipologiaz, eta giza gorputzaren antolaketa gogorarazten clu. Sinbolikoki, oinetik burualderainoko bidean hiru barruti bereiz daitezke: Lurrari dagokiona (habearte nagusia), trantsiziokoa (gurutzadura) eta jainkotasunari dagokiona (absidea).\nHabearte nagusia kristau guztien bilgunea da eta Elizaren gorputzaren sinboloa. Barne horretan, bada, puntu erdiko arkuen erritmoak absiderantz bultzatzen du eliztarra. Elizaren atarian ez bezala, non eskulturen bidez adierazten baita elizaren sinbologia konplexua, barne honetan pinturari dagokio naturaz gaindikoa dena errealitate ageriko baten bidez helarazteko eginkizuna. Ganga eta arkuen arteko guneetan, arkuen barnealdean, hormetan, eta are gangaren gainalde erdibiribilean ere eginak, kristau fedean mugarri izan diren pasadizoak irudikatzen dira pintura horietan.\nHabearte nagusia zeharkako habearteak ebakitzen duen guneari gurutzadura esaten zaio, kupula eraikitzen den gunea bera.\nHabearte nagusiko tarte karratuek Lurra sinbolizatzen duten bezala, eta absidearen biribiltasunak jainkotasuna, gurutzadurako kupulak bietatik zerbait du (lau angeluko oin batek eutsitako egitura erdibiribila baita). Gurutzadura trantsizioko gunea da, beraz, Lurrak eta jainkotasunak sinbolikoki bat egiten duten gunea.\nAbsideak, berriz, jainkozko espazioaren irudi gisa, Gizateriaren hasiera eta amaiera batzen ditu; haren konkabotasunera biltzen dira elizaren indar lerro guztiak, hala egiturazkoak nola sinbolikoak, eta eliztarren begiradak.\nErromatar Inperioaren suntsipena ez zen ordura arte garatutakoarekiko erabateko haustura izan: erromatar termak, bideak, zubiak... erabiliak ziren oraindik ere. Politikoki ordea, erresuma ezberdinetan banaturik gelditu zen. Eta Erromatar Inperioaren zibilizazioa gutxinaka desagertzen joan zen.\nVIII. mendearen amaieran eta IX. mendearen hasieran, Karlomagnok Erromatar Inperioa eta zibilizazioa berreraikitzen saiatu zen. Egungo Frantziar Estatua denaren eremu gehiena, Alemania, Iberiar penintsula eta Italiaren lurraldeen zati batzuen parteren jabe zen. Azkenik aita santuak enperadore izendatu zuen. Inperioa kudeatzeko, ordena monastikoen laguntza behar izan zuen, izan ere, irakurri eta idazteko gai ziren bakarretakoak ziren.\nInperioa indartu nahian, eraikuntzen eraiketa sustatu zuen. Sustatu zuen arkitektura mota honi, Karolingiar arkitektura deitzen zaio, eta egun oso adibide gutxik irauten dute. Arkitektura Karolingioaren ezaugarriak dira, ondorenean eman zen Erdi Aroko arkitekturaren oinarri:\nEgitura elementuen garrantzia\nEstalki bikoitza: kupularen gainean, bestelako estalki babeslea\nBaina Karlhandiren ahaleginak ez zuten jarraipenik izan, ondorengo garai latzek etenaldia ekarri zutelako. Garai gatazkatsuak izan zen X. mendea, bikingoek iparraldetik, arabiarrak hegoaldetik eta magyarrak ekialdetik erasotzen aritu zirelako. Gainera, gizartearen gogoa oso ezkorra zen, San Joanek Apokalipsian munduren suntsipena aurreikusi baitzuen 1000. urterako.\n1000. urtea igaro zenean, eta munduaren jarraipena agerikoa zenean, baikortasun eta oparotasun garai bat heldu zen Europa kristaura. Arkitektura berri baten jaiotza eman zen, tokian tokiko berezitasunekin, baina oinarrizko ezaugarri komunak mantentzen zituena. Arkitektura berri hau, hizkuntza erromantze edo erromanikoekin batera jaio zelako, arkitektura erromaniko izenaz ezagutua da.\nArkitektura erromanikoa, arkitektura kristaua zen, oinarrizko hiru ezaugarri zituena:\nLandako edo mendiko arkitektura: garai haietan ez zen ia hiririk. Zeudenak oso txikiak ziren.\nArtisau arkitektura: artisau koadrila txikiek garatzen zuten arkitektura. Haien ezagupenak, belaunaldiz belaunaldi transmititzen ziren. Talde hauek lortzen zuten neurri handiko eraikinak jasotzea, ia makinarik gabe. Denbora zen faktore nagusiena.\nMonasterioko arkitektura: monasteriok ziren ekonomikoki orekatuen zeudenak, kultura gehien zutenak, eta beraz, erromanikoaren hazkundea, monasterioen garapenarekin bat zetorren.\nEraikuntza handiak eraikitzeko hartu zen irtenbidea, hau ataletan banatzean datza. Atal bat amaitu arte ez zen hurrengoarekin hasten. Prozedura hau mantentzen zen amaiera arte.\nErromanikoko elementu arkitektonikoen artean, honako hauek dira garrantzizkoenak[erreferentzia behar]:\nZutabe konposatua eta nukleo prismatikoa duena\nPuntu erdiko arkua\nGanga estalkia eta kanoi ganga\nTronpen gaineko kupula poligonala\nArku erdiko absideak gurutz latindarreko elizetan\nOin basilikala latindar arrunta litzateke\nArku tolestuak eta arkiboltak\nInposta, harburu eta friso apainduak\nArkitekturara aplikatutako eskultura monumentala\nArkitektura erromanikoaren sorrera eta garapena, Donejakue bidearen fenomenoarekin bat dator. IX. mendetik aurrera, Europa osoa zeharkatzen eta Konpostelan amaitzen zuten bideen sarea zegoen. Horretarako elizak eta komentuak eraiki ziren ondoko asmoekin:\nOtoitzerako eliza eskaini\nGurtzeko, erlikiak erakustea\nErdi Aroko erromes-bide nagusietan zehar landu zuten bereziki, Tours, Limoges, Conques, Tolosa Okzitania eta Santiago de Compostelarako bideetan alegia.\nHorregatik, garai berean eta ia bat-batean agertu zen oraingo Frantziak, Espainiak, Italiak eta Alemaniak hartzen duten lurraldeetan.\nSakontzeko, irakurri: «Erromanikoa Euskal Herrian»\nEuskal Herrian, agerpen erromaniko ugarienak Nafarroan ditugu, horien artean Eunateko baseliza, Done Mikel Aralarkoaren santutegia eta Leireko monasterioa ditugula.\nAraban bestalde, aipatzekoak dira Armentiako basilika eta Estibalizko Andre Mariaren santutegia.\nCluny (Saona eta Loira).\nTolosa Okzitania (Garona Garaia).\nJumièges (Itsas Sena).\nAragoi: Jaka (Huesca).\nGalizia: Santiago de Compostela.\nSakontzeko, irakurri: «Erromanikoa Gaztela eta Leonen»\nUgariak dira eskualde honetan ditugun adibideak, bereziki Palentzia eta Zamorako probintzietan.\nKantabria: Santa María de Lebeña\nSakontzeko, irakurri: «Erromanikoa Katalunian»\nLleida: La Vall de Boí.\nPortugal: Trás-os-Montes Garaia.\n(Gaztelaniaz) "Círculo Románico"\nAzken aldaketa 19 urtarrila 2021(e)an, 13:15(e)tan\nOrriaren azken aldaketa: 19 urtarrila 2021, 13:15.


Eneko Compains: "Euskaraz funtzionatuko duen unibertsitatea behar dugu" — Gaztezulo\nEneko Compains: "Euskaraz funtzionatuko duen unibertsitatea behar dugu"\nEneko Compains: "Euskaraz funtzionatuko duen unibertsitatea behar dugu" https://www.gaztezulo.eus/albisteak/eneko-compains-quoteuskaraz-funtzionatuko-duen-unibertsitatea-behar-duguquot https://www.gaztezulo.eus/albisteak/eneko-compains-quoteuskaraz-funtzionatuko-duen-unibertsitatea-behar-duguquot/@@download/image/72p50.jpg\nIkasle mugimenduan ibilia da, urtetan, Eneko Compains iruindarra. Zuzenbidean eta enpresa administrazio eta zuzendaritzan lizentziatu ondoren, 25 urteko gazte hau Nazio Eztabaidagunean ari da lanean, gaur egun, Euskal Herriaren arazoei erantzun bateratua emateko asmoz. Euskal unibertsitatea sortzen denean ez dut errektore izateko asmorik; agian, irakasle izango naiz, dio irribarretsu.\nDuela bi urte, Izar berri bat piztutzera goaz ekimenean, euskal unibertsitatearen beharra nabarmendu zuten Euskal Herriko Unibertsitatearen (EHU) Leioako campusean. Nazio Eztabaidaguneak beste ekarpen bat egin berri du. Gaia pil-pilean dago, ezta?\nEuskal unibertsitatearen aldarrikapena ez da atzo goizekoa. 1973. urtean, frankismoan, Udako Euskal Unibertsitatea (UEU) sortu zen, eta jakina da orduz geroztik, euskal unibertsitatea sortzea izan duela beti helburu nagusi.\nZertan da euskal unibertsitatea sortzeko prozesua?\n2003. urtean UEUk II. Batzarra egin zuen. Lehen aipatutako helburu estrategikoa lortzeko, urrats praktikoak ematen hasi behar zuela erabaki zuten batzar hartan; hau da, euskal unibertsitatearen bidean, oinarriak jartzea. Ildo horretatik, helburu zehatzago batzuk ere onartu zituzten batzarrean; euskal unibertsitatearen proiektua garatzeko, UEUko zuzendari ondokoa izendatzea, adibidez. Edo euskal unibertsitatearen sustapen batzordea abian jartzea; unibertsitatea juridikoki, soziologikoki\nnola eraiki daitekeen islatzea, hain zuzen ere. Euskal Herriak, gaur egun, ez du euskara ardatz duen unibertsitaterik. Behar-beharrezkoa du, ordea. Euskarak, garai batean, ikastolen beharra zuen bezala, ezinbestekoa du, XXI. mendean, euskara hutsez funtzionatuko duen unibertsitatea.\nEta nolako ekarpena egin du Nazio Eztabaidaguneak?\nOrain arte proiektua osatze bidean egon da, eta datozen hilabeteetan egikaritze fasea abian jarriko dugu. Nazio Eztabaidagunetik galdera bat egin genuen: Nazio gisa bizirauteko eta garatzeko, zeintzuk dira, zure esparrutik begiratuta, Euskal Herriak dituen behar akademikoak?. Azken hilabeteotan, bederatzi eremutatik hezkuntza sexu-parekidetasuna, lehen sektorea, ingurumena, gazteria, kirola\n, ekarpen ugari jaso dugu. Eta ekarpen horiekin txosten bat osatu dugu eta hainbat eragileri bidali diegu.\nEtorkizuneko euskal unibertsitateak nolakoa izan beharko lukeen zehazteko, txosten hori baliagarria izan daitekeela uste duzue, beraz.\nEkarpenetan ez dugu galdetu balizko unibertsitate berriak nolako ikasketa eskaintza izan beharko lukeen. Ez. Behar akademikoak aztertu ditugu. Eta euskalgintzaren aldetik, euskararen berreskurapen prozesuaren inguruko ekarpen asko jaso ditugu. Hori bultzatzeko, ikerketek zeresana izango dute.\nGaur egun baditugu unibertsitateak. Zertarako beste bat?, pentsatuko du, beharbada, baten batek\nEremu unibertsitarioa hiru zati administratibotan dago banatuta, eta bertan sei unibertsitate daude. Nahiz eta eskaintza zabala dugun, ez dituzte unibertsitateok Euskal Herritik Euskal Herrira begira eraiki; Espainiako eta Frantziako ereduak inposatu zaizkigu. Oraingo unibertsitateek ez diete behar bezala erantzuten Euskal Herriaren behar akademikoei. Gaztelerak eta frantsesak unibertsitatea duten bezalaxe, euskarak ere behar-beharrezkoa du, bizirauteko, euskaraz funtzionatuko duen unibertsitatea.\nPrentsak irakurlerik gabe ez du etorkizunik. Eta unibertsitate orok ere ez, ikaslerik gabe\nEgia da. Soziologia enpresa batek UEUrentzat ikerketa bat egin du, unibertsitateko lehendabiziko mailetan dauden ikasleekin. Euskal unibertsitatearen aldeko egitasmoak oso harrera ona izan du, eta ikasle euskaldun asko unibertsitate berria martxan ikusteko zain dago. Proiektu txukuna egitea da kontua.\nEuskal Herriak Bere Eskola (EHBE) ekimeneko partaide Eneritz Ugalderen iritziz, euskal unibertsitatea egingarria da, eta epe motzean egin beharko dugu.\nAsmoaren inguruan aliantza soziopolitiko zabala eraiki beharko dugu, babes ekonomiko handia behar duelako. Bitarteko pedagogiko mordoxka bildu beharko dugu; irakasleak\nHelburua ez da erraza izango, baina masa bat badugu Euskal Herrian proiektu hau bultzatzeko prest, eta itxaropentsu gaude. Ez da izugarrizko epe luzera begira egindako egitasmoa; epe laburrera edo ertainera begira egindakoa, baizik.\nEHUren leloak Eman ta zabal zazu dio. Euskal unibertsitateak inoiz baino gehiago eman dezakeelakoan eta zabal daitekeelakoan zaude?\nDudarik gabe. Jendeak egindako ekarpenekin, batez ere, nazio eraikuntzako hainbat esparrutan dabiltzan sektoreak inplikatzea lortu dugu. Hala ere, lan handia dugu aurretik.\nEuskaltzaindiak, 1918tik 1923ra bitartean, euskal unibertsitatearen lehen egitasmoa bultzatu zuen.\nNahi horren mendeurrena betetzeko hamaika urte falta dira baina ospatu baino lehen, euskal unibertsitatea martxan ikusi nahi nuke.


Aisialdi zentroa | Commune d'Isturitz\nIzen emate dokumentua telekarga ezazu\nArberoan Alaiki aisialdi zentroa Aiherra, Izturitze, Donoztiri eta Donamartiriko herrien nahikari politiko batetik sortu zen: haurren loratzearen, emantzipazioaren eta hezkuntzaren alde lan egitea, eskola bakantzetan eta asteazkenetan (egunaz) heziketa-, kultura-, kirol- eta arte-aktibitateak eskaintzen dituen harrera leku bat plantan ezarriz.\nZerntroa, eskola publikoaren barneetan kokatua, elebiduna da ; Haurrek bizi dituzten memento guzietan langileak euskaraz eta frantsesez ari dira. Eskolatuak dauden haurrak errezibitzen ditu, 2 urtetik 13rat, 07:30etatik 18:30etarat.\nHeziketa-helburuak laikotasunean, berdintasunean, demokrazia parte-hartzailean eta elkartasunean errotuak dira. Bete nahi diren helburu pedagogikoak dira:\nHaurra: bere aisialdien aktorea\nZentroa: eskola, familia eta haurraren arteko zubia\nSoziabilitatea, kolektibitatea eta herritartasuna sustatu\nKultura eta aniztasuna ezagutu\nBelaunaldien arteko lotura sortu\nAsteazkenetan, 39 familik erabili zuten zerbitzua, heldu baita orotarat 55 haurrek.\nFamiliei egun erdiko funtzionamendua proposatzen zaie, kanpoko parte hartzaileek eskaini kirol- eta kultura-aktibitateekin (errugbia, pilota, eskuzko aribideak,…).\n2019ko udan, Arberoan Alaiki aisialdi zentroak 74 familia errezibitu zituen, heldu baita 101 haur. Haurren parte hartzea beherago aipatu moldean banatu zen:\nAiherra: 30 haur\nIzturitze: 38 haur\nDonoztiri: 16 haur\nDonamartiri: 14 haur\nLekuine: 2 haur\nEzpeleta: haur 1\nLantaldea horrela osatua zen: Zuzendari Izateko Gaitasun Agiria (ZIGA) duen Carmen CARCELLER Zuzendaria, eta bost animatzaile (4 AIGAdun: Donamartiriko Michèle NARP, Aiherrako Itxaro ELOSEGI MARTINON, Izturitzeko Manon MESPLES eta Aiherrako Uxue ELOSEGI MARTINON ; AIGA praktika egiten zuen Aiherrako Béatrice GARRA).\nLehen aldikotz aurten, zentroak bere ateak ideki zituen Omiasainduko bakantzetan: 46 familiek, heldu baita 69 haurrek zentroa erabili zuten. Galdea badelako, hemendik goiti zentroa eskola bakantza guzietan idekia izanen da, salbu eguberriko oporretan.\nBakantzetan zentroak trinketa eta baratze publikoa egunero egun erdiz hartu zituen, eta horri esker arte horretan herritarrek egitura publikoak baliatu ahal izan dituzte. Lekuan berean afixatuak izaiteaz gain herritar guziek erabiltzeko moldeen berri ukan zuten. Erabiltzeko egutegia errespetatu duzue, eskertzen zaituztegu.\nLantaldeak proposatu animazioez gain, haurrak zentrotik atera ziren Labenneko zoorat, Iratirat, Bidaparc-erat, Angeluko lerratokirat, Funnyplay-erat edo Sarako zoorat joaiteko.\nXehetasun gehiago nahi badituzu, Carmen Carceller zentroko zuzendariarekin harremanetan jar, deituz (07.86.49.00.15) edo idatziz (arberoanalaiki@gmail.com).


Urr6- Arabarba - Ase eta Gose\nSan Sebastián Gastronomika, en basko. Komo txuleta, kroketa, konstitucioa, etz. Hor ari da Donostian, Basque Culinary Center super-baskoa dagoen hiriburuan, Italiako sukaldarien harleku, San Sebastianekin (Espainia) lokarriak sendotuta. Italieraz eta espainieraz ari dira kongresistak, lagun giroan. Euskal Herria, aipatu ere ez baina, egiari zor, merezi ere, ez du merezi.\nPolit-polita omen da dena bolizko eta uralitazko Kursaaleko dorre okertu hartan. Bost izardun hotelean dutxatu, afari ederrak eta parrandak egin, kopa asko hartu, makina bat kazetari eta politikari espezializatuk beren antzekoen bostekoa estutu dute.\nHorri esker, Italiako eremu pribilegiatu zenbaitetan San Sebastian hiriko sukaldariak ezagunagoak izango dira eta hango sukaldariren baten izena gogoratuko du hemengo sukaldariren batek. Donostiako, Gipuzkoako edo Euskal Herriko jatetxe gehientsuek ez dut uste nabarituko dutela aurrerapen latzik. Horietako asko, kili-kolo, larri, ateak zabaltzea ere, nahikoa komeri. Etxeko janak, egunerokoak edo festa girokoak, auskalo zein mesede hartuko zuten, duten. Dena den, hemengo txef batzuek kale egin dute, ez dira arrimatuko aurten Gastronomica horretara. Baina guztion artean ordaindu dugu etorritakoen ospakizuna. Zergetatik xurgatzen zaiguna (Kilomeroak ospakizunean eginiko kontsumotik, adibidez) ekitaldi gastronomiko politiko horretara ere bideratzen da, neurrigabe xahutzera.\nGarai heroikoekin alderaturik, aldakuntza (??) bakarra, PPren kate (COPE edo Onda Cero) haren ordez, PSOErena (TeleDonosti) jartzea izan omen da. Gainerakoak, berdintsu.\nOrain dela berrogei urte hazkurriaren iraultza magikoa eragin zuten sukaldari zahartu, zaharkitu bikain haiek baino berrogei urte desilusionatuago bizi omen gara. Euskal Herria ez daitekeela izan, ez duela merezi. Burua fresko dutela. Hankak, lurrean. Eta hankak eta burua, Euskal Herrian. Kilometroak egiteko. Baina milimetroak ahaztuta. Ez dakit, kilometro edo quilometroak diren.\n06. urria 2014 by edortagirre


Argibideak | Ven a Balmaseda | Turismo Balmaseda\nDone Jakueren bidea\nIritsi eta aparkatu\nBaliagarria den informazioa\nBalmasedara egiten duzun bisita ahalik eta ondoen aprobetxatzeko informazio guztia hemen aurkituko duzu.\nIkusi nola iritsi eta non lo egin, eta ezagutu hiribilduko bisita gidatuak eta gure tabernek eta jatetxeek eskaintzen dituzten aisialdirako eta gastronomiarako aukerak.\nHorrez gain, hurrengo egunetako agenda kulturala kontsulatu ahal duzu.\nOstatua hartu San Roque hotel dotorean (XVII. mendekoa da eta hiribilduan bertan dago), edo ezagunagoak diren beste aukera batzuk aukeratu ahal izango dituzu, hala nola autokarabanen aparkalekua edo inguru naturalean dauden gure aterpea edo aterpetxeak.\nBisitatu gure webgunea Balmaseda Online. Esteka horretan, tapak, pintxoak edo eguneko eta asteburuko menuak eskaintzen dituzten tokiko ostalaritza-establezimendu guztiak aurkituko dituzu.\nIkusi taberna eta jatetxeak\nPlan ezberdin baten bila zabiltza? Atal honetan, Balmasedako kultura-interesguneen eta ondareaz gain, naturan bertan dauden beste hainbat ibilbide erakutsiko dizkizugu, hiribilduaz eta inguruaz gozatzeko.\nBilbotik 30 bat kilometrora, jakin nola iritsi honaino eta non aparkatu. Atal honetan garraio publikoan eta autoan iristeko jakin behar duzun guztia topatuko duzu.\nWebgunea bisitatu alboanenkarterri.com bisita gidatua\nIkusi gure webgunea Balmaseando.eus agenda kulturala\nBalmasedako informazioa ikusi Cittaslow ongi bizi\nBalmasedako Turismo webgunea\nSan Severino Plaza, 1\nAurreikuspen meteorologikoa Balmaseda, Spain ▸\nPribatutasun – politika\nCookie-ak erabiltzen ditugu gure webgunean, esperientziarik onena eskaintzeko. "ados" klikatzean, konfiguratutako cookie-ak erabiltzeko baimena ematen duzu. Hala ere,"lehentasunak" bisita ditzakezu, nahi ez dituzunak pertsonalizatzeko edo desaktibatzeko..\nWebgune honek cookie-ak erabiltzen ditu webgunean nabigatzen ari den bitartean daukan esperientzia hobetzeko. Horietatik, beharrezko gisa sailkatutako cookieak beren nabigatzailean biltegiratzen dira, funtsezkoak baitira webgunearen oinarrizko funtzioen funtzionamendurako. Hirugarrenen cookieak ere erabiltzen ditugu, webgune hau nola erabiltzen duzun aztertzen eta ulertzen laguntzen digutenak. Cookie horiek zure baimenarekin bakarrik biltegiratzen dira zure nabigatzailean. Cookie horietatik kanpo uzteko aukera ere badu. Baina cookie horietako batzuk baztertzeak eragina izan dezake haien nabigazio-esperientzian.\nCookie analitikoak bisitariek webgunearekin nola elkarreragiten duten ulertzeko erabiltzen dira. Cookie horiek bisitari-kopuruaren metrikei, errebote-tasari, trafiko-iturriari eta abarri buruzko informazioa ematen laguntzen dute.\nBeharrezko cookieak ezinbestekoak dira webguneak behar bezala funtziona dezan. Cookie horiek webgunearen oinarrizko funtzionaltasunak eta segurtasun-ezaugarriak bermatzen dituzte, modu anonimoan.\ncookielawinfo-checkbox-analytics Cookie hori GDPR Cookie Consent pluginak ezartzen du. Cookiea erabiltzailearen baimena gordetzeko erabiltzen da, Analytics kategoriako cookietarako.\ncookielawinfo-checkbox-functional Cookiea GDPR cookie-en baimenaren bidez ezartzen da, cookie-en erabiltzailearen baimena erregistratzeko kategoria "funtzionalean".\ncookielawinfo-checkbox-necessary Cookie hori GDPR Cookie Consent pluginak ezartzen du. Cookieak erabiltzailearen baimena gordetzeko erabiltzen dira, cookietarako, "Beharrezkoa" kategorian.\ncookielawinfo-checkbox-others Cookie hori GDPR Cookie Consent pluginak ezartzen du. Cookiea erabiltzailearen baimena gordetzeko erabiltzen da, "Beste batzuk" kategoriako cookietarako.\ncookielawinfo-checkbox-performance Cookie hori GDPR Cookie Consent pluginak ezartzen du. Cookiea erabiltzailearen baimena gordetzeko erabiltzen da, "Errendimendua" kategoriako cookietarako.\nviewed_cookie_policy Cookiea GDPR Cookie Consent pluginak ezartzen du, eta erabiltzaileak cookieak erabiltzeko baimena eman duen ala ez biltegiratzeko erabiltzen da. Ez du datu pertsonalik gordetzen.